
ACTE  PRIMER 


Els   episantemos 


Casa  del  senyor  rector  de  la  iglesia  de  Sant  Llàt- 
zer. Espayosa  habitació  irregular  de  parets  blan- 
ques y  amotblada  ab  severa  y  anticuada  sencillesa. 

En  el  centre,  una  taula  tosca  d'escriure,  plena  de 
llibres  y  cartes  y  un  Sant  Crist  de  ivori  y  èbano.  Les 
parets  estan  tapades  per  la  part  inferior,  per  una 
triple  sèrie  de  prestatges  plens  de  llibres  vells.  En  la 
part  superior  de  la  biblioteca  hi  ha  arrenglerades 
moltes  estàtues  sagrades,  junt  ab  petits  cruxifixes, 
florers  grans,  canàlobres  de  plata,  calis  y  altres  ob- 
gectes  religiosos. 

Un  retrat  de  Pio  X  a.  la  esquerra  y  altre  de 
Lleó  XIII  a  la  dreta  penjants  bastant  alts. 

En  la  paret  del  foro  una  gran  vidriera  ab  porta 
(ab  visillos  verts  en  els  vidres)  que  posa  en  comuni- 
cació el  despaig  ab  la  saleta  que  serveix  de  menja- 
dor, qu'es  visible  desde  el  públich.  El  menjador  ar- 
reglat també  ab  sencillés;  una  taula  rodejada  de  ca- 
dires de  palla;  un  casi  bufet  al  davant;  a  un  costat  un 
quadro  ab  la  Verge  dels  Dolors  y  davant  del  quadro 
una  petita  llàntia  entre  dos  grans  florers  plens  de 
crisantemos. 

En  el  despaig  dues  portes  laterals  a  l'esquerra;  la 
primera  condueix  al  rebedor;  la  segona  a  l'arcova  de 
Mossèn  Ricart.  A  la  dreta  (la  paret  es  oblicua),  un 
balcó  ab  testos  ahont  floreixen  crisantemos;  el  balcó 
mira  cap  a  l'iglesia  de  la  que's  veurà  una  finestra 
d'arquitectura  antiga  ab  vidres  de  colors. 

Una  butaca  de  cuiro  a  l'esquerra  de  la  taula  d'es- 
criure; una  tauleta  y  cadires  davant  del  balcó.  Va- 
ries cadires  escampades  per  l'habitació. 

Dematí  de  tardor.  Claror  dèbil  ilumina  la  sala. 
Gran  claretat  en  els  murs  de  l'iglesia  que's  veuhen 
pel  balcó. 

ESCENA  I 

En  el  menjador  Assumpció,  qu'es  una  ro- 
busta dona  del  poble  de  mitjana  edat,  està  parant 
la  taula.  En  el  despaig,  els  seus  fills  Lluiset,  de 
7  anys,  y  Juaníto,  de  5,  juguen  ab  en  Carlets, 

nen  de  5  a  6  anys.  El  séujoch  consisteix  en  ca- 
minar en  fila  un  darrera  t  altre  al  voltant  de  la 
taula  d'escriure,  cantant  monòiament  y  ab 
confusió  cants  religiosos.  Juanito  va  davant  ab 
una  olleta  com  si  Jos  un  incensari.  Lluiset  en  el 
centre,  molt  seriós,  porta  en  el  cap,  Jet  de  periò 
dichs,  un  bonet  de  capellà  o  mitra',  de  bisbe,  en 
l'espatlla  el  tapete  de  la  tauleta  y  a  la  mà,  imi- 
tant el  pàli,  una  sombrilla;  Carles  va  V últim 
sostenint  ab  les  mans  el  tapet.  Criden  molt,  imi- 
tant els  cants  dels  capellans.  Per  la  primera  es- 
guerra entra  Maurici ,  vell  aixerit  y  bellugós. 
de  jo  anys,  ab  la  cara  afeitada,  vestit  de  negre, 
gorra  del  mateix  color;  es  calvo. 

maurici  (entrant) 

Mare  de  Deu,  quin  escàndol!  Però  què  re- 
dimontri  feu,  canalla?  (Els  nens  callen  y  Jor 
men  grupu.)  Assumpció!  Donya  Assumpció! 

assumpció  (desde  el  menjador) 

No  fassi  cumpliments,  senyor  Maurici; 
entri,  entri. 

MAURICI 

Je,  je!...  ah!  Està  aquí,  donya  Assumpció? 

ASSUMPCIÓ 

Sí,  y  ab  el  seu  permís  seguiré  parant  la 
taula  per  dinar. 

MAURICI 

Però  que  no  sent  el  terrabastall  que  armen 
aquets  xicots? 

ASSUMPCIÓ 

Pobrissons!  Sinó  fossin  aquestes  estones 
d'esbarjo  que  tenen,  quan  el  senyor  rector  es 
fóra  de  casa,  se  moririen  d'aborriment. 

MAURICI 

Aara  veig  que  no  més  son  tres  y  sembla 
que  hi  hagi  un  batalló  sencer. 

ASSUMPCIÓ 

Sí,  també  hi  ha  en  Carlets,  el  fill  de  la  Ro- 
sa, que  per  cert  ha  tingut  el  poch  acert  de  tor- 
narse  a  casar,  ara  fa  sis  mesos...  Pobre  cria- 
tura! Gom  que  a  casa  seva  el  balden  a  pallis- 
ses, sempre  el  tinch  aquí. 

MAURICI 

Pobret! 

ASSUMPCIÓ 

Tenen  els  tres  tant  poques  ocasions  de 
jugar!, 

MAURICI 

Però  de  totes  maneres,  donya  Assumpció, 
bó  serà  que'ls  renyi  perquè  no  cridin  com  si 
estessin  a  plassa.  (Mentrestant  els  nens  han  anat 
al  balcó  ahont  discuteixen  animadament.) 

ASSUMPCIÓ 

Dèixils  cridar.  Y  bé,  què'm  conta  de  nou? 
Díguim  coses;  que  aquí,  com  que  no  vé  ningú, 
no  sé  may  rès. 

MAURICI 

Je,  je.  Ara  a  l'entrar  m'he  topat  ab  el  vica- 
ri general  que  trobo  fins  a  la  sopa. 

ASSUMPCIÓ 

(rient  y  continuant  la  seva  feina) 
Y  a  mossèn  Ricart,  l'ha  deixat  a  l'iglesia? 

MAURICI 

A  l'iglesia?  Je,  je!  Si  al  menos  fa  tres  hores 
que  ha  sortit!  Jo'm  creya  trobarlo  aquí. 

ASSUMPCIÓ 

(deixa  de  treballar  y  s  apropa  ab  curiositat) 
Que  fa  tres  hores  que's  fóra? 

MAURICI 

Sí,  casi  casi.  Aixís  que  ha  acabat  de  dir 
missa,  ha  baixat  a  la  Capella  del  Santíssim  Sa- 
grament, s'ha  mudat  de  roba  y  se'n  ha  anat 

com    un  llamp  cap  a   palau,   cridat,    segons 
m'han  dit,  per  sa  Ilustríssima. 

ASSUMPCIÓ 

(apropantse  més) 
Per  sa  ilustríssima?  Y  per  què? 

MAURICI 

Je,  je.  A  mossèn  Ricart  no  li  agrada  íran- 
quejarse  ab  ningú  ..  ni  ab  mi.  Potser  el  se- 
nyor Bisbe  ha  volgut  consultar  ab  ell... 

assumpció  (pensativa) 
No  digui  això.  Sa  Ilustríssima  no  té  cap  in- 
clinació pel  senyor  rector  y  en  comptes  d'afa- 
vorirlo,  lo  que  fa  es  molestarlò  a  cada  moment. 
No  es  que  mossèn  Ricart  m'hagi  dit  may  rès, 
però  jo  soch  gos  perdiguer  y'm  sembla  que... 

MAURICI 

(ha  tret  d  una  butxaca  una  capseta  ab  r  apé) 
Vol  rapé? 

ASSUMPCIÓ 

(prenentne  un  pols) 
Serà  casualitat,    però   sempre    que   ve   de 
Palau  porta  un  humor  de  tots  els  dimonis.  Què 
li  dirà  aquest  frare?...  (estornuda)  Atchis! 

MAURICI 

Jesúsl 

ASSUMPCIÓ 

Gràcies...  a  un  sant  com  es  mossèn  Rica  rt^ 

MAURICI 

Diu  la  Sagrada  Escriptura,  donya  Assump- 
ció, que  també  els  sants  pequen  set  vegades  al 
dia.  (ab  molt  misteri)  Vaja,  vol  saber  per  què 
sa  Ilustríssima  no  mira  ab  bons  ulls  al  senyor 
rector?  Perquè  ja  sent  que  ha  fet  a  tots,  y  que 
s'acaba... 

ASSUMPCIÓ 

Per  Deu,  no  digui  això. 

MAURICI 

Jo  m'entench...  m'han  dit  que  íé  un  gan- 
gli... 

ASSUMPCIÓ 

Eh? 

MAURICI 

Sí,  aquí  en  el  ventre.  Jo  l'última  vegada 
que  l'he  vist  a  la  Catedral,  casi  no's  tenia  dret 
per  dir  missa...  y  si  ell  deixa  el  lloch  lliure, 
segons  indiquen  serà  mossèn  Ricart  el  que... 

ASSUMPCIÓ 

Calli,  calli!  Si  ell  el  sentia! 

MAURICI 

Je,  je,  se'm  menjaria. 

ASSUMPCIÓ 

Tant  com  menjàrsel  no,  perquè  es  dia  de 
vigília,  però  que'l  renyaria  forsa,  estiguin  se- 
gur. (Cambiant  de  tò)  Y  no  vé!  Y  avuy  que  te- 
nim convidats!  Aquest  bisbe  ni  els  diumenges 
me'l  deixa  en  pau.  (Durant  el  diàlech  els  nens 
han  comensat  a  disputar  en  el  balcó.  Juanilo 
que  tenia  la  mitra  de  paper  no  vol  donaria  a  en 
Carlets  que  li  vol  pendre  de  les  mans  violenta 
ment.  En  Juanilo  se  posa  a  plorar  estrepitosa- 
ment.) Nens,  calleu  y  esteu  quiets;  què  teniu 
ara? 

juanito  (plorant) 

Oh,  oh!  Que  aquest  sempre  vol  fer  de  bisbe 
y  jo  també  vuy  serho.  Oh,  oh! 

ASSUMPCIÓ 

Y  per  això  plores?  No  t'has  fet  pas  mai? 

JUANlTO 

No,  si  es  que'n  Carlets... 

ASSUMPCIÓ 

Carlets,  vínem  aquí.  (Aquest  s'apropa  ab  el 
periòdich  a  les  mans).  Què  li  has  fet,  Juanito? 

CARLETS 

Si  no  li  he  fet  rès,  mamà. 

ASSUMPClé 

Quin  diari  es  aquest  que  has  estripat?  (Dei- 
xa a  en  Juanito  a  terra  y  agafa  el  periòdich.) 
De  ahont  l'has  tret?  L'has  agafat  de  la  taula 
d'escriure? 

CARLETS 

No... 

ASSUMPCIÓ 

Com  que  no,  si  es  «La  Religió  Catòlica» 
d'avuy.  (A  Maurici)  Miri  com  me  Ihan  posat. 
Ay,  Reina  Santíssima,  y  què  li  dich  jo  ara  a 
mossèn  Ricart?  Pobra  de  mi! 

MAURICI 

(parlant  ab  els  nens  severament) 
Ah,  dimonis! 

ASSUMPCIÓ 

Vosaltres,  desseguida  fóra  d'aquí,  que  no 
vos  vegi  més.  Apa,  depressa.  Y  tu,  Carlets,  ves 
a  casa  teva,  que  ja  t'arreglarà  el  teu  parastre. 
(Els  noys  fugen  tols  pel  f oro) .  Y  ara  jo  que  faig! 
Què  invento? 

MAURICI 

No  inventi  rès,  que's  pecat  y  díguili  la  ve- 
ritat. 

ASSUMPCIÓ 

Lo  qu'es  la  veritat  no  li  dich.  Si  sàpigues 
que'ls  deixo  jugar  en  el  despaig,  pobra  de  mi. 
(Se  sent  la  campaneta  de  la  porta).  Ay,  Sant 
Cristià!  Ay,  que  ja'l  tenim  aquí! 

MAURICI 

Sí,  ell  deu  ser. 

ASSUMPCIÓ 

Desseguida  qu'eníra  sempre'm  demana  el 
diari... 

MAURICI 

Díguili  que  no  ha  vingut  el  carter. 

ASSUMPCIÓ 

Però  això  es  pecat. 

MAURICI 

Demà's  confessa  y...  però  què  fa  que  no  va 
a  obrir  la  porta? 

ASSUMPCIÓ 

Estich  tan  espantada!... 

MAURICI 

Ja  vaig  a  obrir  jo.  Oh,  les  dones!  com  jo 
dich  que  son  el  diable!  (Se'n  va  primera  esque- 
rra ) 

ASSUMPCIÓ 

(S'aixeca  de  repent  tractant  d'arreglar  el  pe- 
riòdich.)  Lo  mellor  serà  que  l'amagui  a  la  cui- 
na. (Se'n  va  ràpidament  cap  al  f oro.) 

RAMON 

(desde  dins  per  la  dreta) 

Què?  Que  no  ha  vingut? 

assumpció  (escoltant) 

Ah!  no  es  ell;  es  el  senyoret  Ramon.  (Va 
cap  a  la  porta.) 

ESCENA  II 

(Ramon  Prats,  entra  per  la  primera  esquerra 
ab  el  barret  a  la  mà,  seguit  de  Maurici.  Es  un 
jove  de  24  a  25  anys  alt,  robust,  però  de  gens 
polits  ademans'y  seràfich  y  apacible  com  un  sacer- 
dot. Vesteix  trajo  color  fosch,  ab  distinció,  però 
sense  elegància.  Porta  «quevedos»  d'or  subgec- 
tats  per  una  cadeneta  també  d'or,  fixa  er.  la  so  - 
lapa  de  l'hermilla.  Somriu  tot  sovint  ab  expre- 
s ió  simpàtica). 

RAMON 

Se  pot  passar? 

assumpció  (ab  gran  finara) 
Passi,  passi  senyor  doctor.'! 

RAMON 

Bon  dia,  Assumpció.  Veig  que  no  ha  vin- 
gut encara  Mossèn  Ricart. 

ASSUMPCIÓ 

Si,  lo  qu'es  avuy  se  fa  desitjar,  però  no  hi 
fa  pas  res;  segui. 

RAMON 

Donchs  si  que  m'assento.  (Assumpció  agaja 
una  cadira  y  la  posa  al  centre  de  la  sala)  Gra  - 
cies,  Assumpció,  Deu  li  pagui,  (pausa.  Fentse 
vent  ab  el  mocador)  Uy!  lo  qu'es  avuy  fa  una 
xafogorl 

ASSUMPCIÓ 

Bon  temps  per  la  verema,  (mirant  al  balcó) 

RAMON 

Y  per  aquets  hermosos  crisantemos,  que 
aquest  any  han  crescut  molt.  Es  vostè  que'ls 
cuida? 

ASSUMPCiÓ 

Jo  no.  No  m'agraden;  son  flors  de  cementi- 
ri, creixen  sols. 

ramon  (a  Maurici) 

Es  a  dir  que  vostè  creu  que  don  Ricart,  ha 
anat  al  Palau? 

MAURICI 

Al  menos  aixís  ho  ha  dit  a  mossèn  Ribas, 
quan  ha  acabat  de  dir  missa. 

RAMON 

Es  estrany...  sent  diumenge. 

MAURICI 

Ohl   senyor  doctor,    per  la  gent  d'iglesia 


ASSUMPCIÓ 


RAMON 

com  nosaltres,  no  hi  ha  festa  que  valga,  treba- 
llem sempre  com  bèsties,  ab  perdó  sia  dit. 

ASSUMPCIÓ 

Una  cosa  li  vuy  demanar,  senyoret  Ramon. 

RAMON 

A  mi? 

Si. 

Digui. 

ASSUMPCIÓ 

Que  aquest  dematí  no  se  còm,  he  romput 
el  diari  del  senyor...  y  com  qu'es  l'únich  que 
llegeix...  si  quan  ve  no'l  troba... 

RAMON 

Comprench,  comprench,  aquí  te  el  meu, 
que  ja  he  llegit. 

ASSUMPCIÓ 

Moltes  gràcies  senyoret;  no  sab  lo  molt 
que  li  agraeixo.  Fa  bé  mossèn  Ricart  d'esti- 
marlo  tant.  Si  tingués  un  fill  (Maurici  tús  y 
riu)  bé,  vuy  dir  que  si  no  los  capellà,  y  tin- 
gués un  fill,  no  l'estimaria  més  que  a  vostè 
(deixa  el  diari  en  el  àngol  de  la  taula  descriuré) 

RAMON 

Si,  m'estima  molt;  es  molt  afectuós,  (se  sent 
la  campaneta  de  la  porta). 

ASSUMPCIÓ 

Ara  si  qu'es  ell.   (se'n  va  prunera  esquerra). 

MAURICI 

Ja  es  hora  que  vinga.  (Ramon  s'ha  aixeca! 
V  espera  en  actitutde  reculliment,  ab  els  brassos 
creuhats  y  els  ulls  en  terra  Assumpció  surt  ab 
la  cara  contrariada  y  diu  a  Ramon  ab  gran 
misteri). 

ASSUMPCIÓ 

Senyoret,  es  el  seu  papa. 

RAMON 

'  (complertament  sorprès) 
EI  papa? 

ASSUMPCIÓ 

(dirigintse  a  dins) 
Passi,  passi  senyor  Prats.  Precisament  tam- 
bé l'espera  una  persona  molt  amiga  de  vostè. 

ESCENA  III 

{Rafel  Prats  entra  per  la  primera  esquerra. 
Té  58  anys  però  encarà's  conserva  jove,  àgil  y 
de  maneres  distingides  El  cabell  fort  y  un  xich 
caigut  sobre  els  polsos.  Vesteix  airosament  trajo 
de  tons  clars,  barret  de  palla,  guants  clars  y 
bastó  de  moda.  Desde  aquest  moment  tots  els 
personatges  parlen  ab  to  misteriós,  esceptuant  a 
don  Rajel  que  parla  naturalment). 

RAFEL 

(a  l'entrar  veu  al  seu  fill  y  somriu  lleugera- 
ment sarcdstich).  Hola,  Sant  Ramon. 

RAMON 

{sortint  a  rebrel  ab  inquietut) 
Bon  dia  papa.  Com  estàs? 

rafel  (abrassantlo) 
Pse,  de  salut  sempre  be.   Però   passo  dis- 
gustos, molts  disgustos.  Y  tu,  què  fas  aquí? 

RAMON 

No  recordes  qu'ahir  vaig  arrivar  a  casa  que 
avuy  no  hi  aniria  a  dinar,  perquè  estava  con- 
vidat aquí? 

RAFEL 

Me  sembla  que  comenses  a  abusar  de  la 
amabilitat  de  don  Ricardo.   Ab  la  gana  que 

sempre  tens,  y  que  jo  t'envejo,  te  li  menjaràs 
la  meitat  del  sou.  (a  Assumpció)  Y  ahont  es? 
Perquè  necesito  parlar  ab  ell  d'un  assumpte 
molt  delicat.  Se'l  pot  veure?  (Ramon  està  cada 
moment  més  preocupat). 

ASSUMPCIÓ 

Es  qu'encara  no  ha  vingut  però  ja  no  pot 
tardar.  Tots  l'esperem  y  com  que  ja  es  casi 
l'hora  de  dinar...  Però  segui,  don  Rafel  (li 
apropa  una  cadira). 

RAFEL 

No  gràcies,  no  estich  cansat,  (pensatiu)  Ab 
bon  embolich  m'he  ficat! 

RAMON 

Creyem  que  ha  anat  a  Palau  y  també  pot 
ser  que  l'entretinguin. 

RAFEL 

Donchs  es  precís  que  parli  ab  ell  dessegui- 
da  y  no  es  cosa  de  que  vagi  ara  a  casa  el  Bisbe. 

ramon  (armantse  de  valor) 

Però  què  li  tens  de  dir,  que  tanta  pressa 
corre?  Aquesta  es  la  primera  vegada  que  vens 
aquí. 

RAFEL 

Per  fortuna. 

RaMON 

No'm  vols  dir  ,de  què's  tracta? 

rafel 

A  tu,  no,  ets  massa  sant.  Es  un  secret  en- 
tre ell  y  jo...  més  ben  dit,  entre  ell,  jo  y  una 
tercera  persona. 

RAMON 

Que  t'envia  la  mama? 

RAFEL 

Tan  com  enviarme  no...  però  com  que'ella 
en  tot  vol  intervenir...  Donchs  que...  Y  prou, 


20  A.  BÜTTI 

qu'encara  ho  sabries   iot...  (se  va  a  sentar  y  re- 
para en  la  presencia  de  Maurici.  Baix  a  Ra 
mon)   Qui   es  aquest  home  que  sembla  unu 
oliva? 

RAMON 

.   No  es  ningú,  (se  sent  la  campaneta). 

ASSUMPCIÓ 

Ab  el  seu  permis.  (mutis  primera  esquerra). 

RAMON 

(baix  y  ràpidament  a  Rajel) 
Papa,  la  teva  visita  me  preocupa  molt. 

RAFEL 

Que  tens  por  que  vinga  a  armar  escàndol? 
Tranquilísat,  que'l  teu  pare  encara  qu'es  un 
heretge,  en  bon  hora  ho  digui,  avuy  està  ani- 
mat de  les  més  santes  intencions  y  ve  disposat 
a  realisar  una  bona  obra,  encara  que't  sembli 
impossible. 

RAMON 

Però  diguem  al  menos... 

RAFEL 

Ja'l  tenim  aquí. 

ESCENA  IV 

(Mossèn  Ricart  surt  per  la  primera  esquerra 
seguit  de  don  Jaume  y  de  Assumpció.  Don  Ri- 
cart sols  té  55  anys  encara  quen  representa 
bastants  més;  té  el  cabell  gris,  un  xich  encorvat 
el  cos  y  es  més  aviat  gros  que  flach,  fa  ulleres, 
com  si  estès  malalt.  Els  ademans  franchs,  re 
solts.  Aspecte  sever,  expresió  a  voltes  ascètica  y 
a  voltes  imperiosa.  Devegades  apareix  en  la  seva 
cara  una  expressió  imprevista  de  superioritat. 
Somriu  vagament,  o  ab  gran  dulsura  o  ab 
amar  eh  sarcasme.  Mossèn  Jaume  es  bastant  més 
jove  qú'ell;  té  tot  lo  més  40  anys;  es  gros,  more- 
no, fort  y  expansiu:  ulls  vius  y  penetrants.  Se 

nota  en  ell  un  continuat  es/ors  per  moderar  el 
seu  temperament  exkuberant  y  per  semblar  hu- 
mil, apacible,  tímit  y  alegre). 

RICART 

Entri,  profesor.  Avuy  si  que  per  poch  tinch 
la  descortesia  de  ferlo  dinar  sol  ab  el  meu 
amich  que  per  cert  ja  ens  està  esperant.  El  se- 
nyor Bisbe,  no  pert  may  l'ocasió  de  posar  a 
proba  la  paciència  y  l'humilitat  del  seus  infe- 
riors y  m'ha  fet  fer  dos  hores  d'antecàmara. 

don  jaume  (rient  dintre) 

«Púlsate  et  aperitux  vobis». 

ricart  (rient  amargament) 

Ramon,  te  prego  que'm  perdonis,  (a  Vaven- 
sar  repara  en  don  Rafel,  se  para,  el  mira  com 
interrogantlo) . 

RAFEL 

(ab  cortesia  y  sencillés  sortint  a  trovarlo) 

Bon  dia  don  Ricart.  (Assumpció  entra,  par- 
la en  veu  baixa  a  Maurici  y  els  dos  sé'n  van  per 
el  f oro  y  la  porta  vidriera  queda  tancada). 

RICART 

Servidor  seu,  senyor  Prats. 

RAFEL 

Segurament  don  Ricart,  l'estrenyarà  molt 
la  meva  visita. 

RICART 

Estranyarme...  si.  efectivament  m'estranya 
una  mica,  però  al  mateix  temps  m'afalaga. 
Vostè  dirà  en  què  puch  servirlo. 

RAFEL 

Necessito  parlar  ab  vostè  ara  mateix,  d'un 
assumpte  molt  delicat  y  que  l'interessa. 

RICART 

Que  m'interessa? 


RAFEL 

Si. 

RICART 

(El  mira  un  instant  ab  molta  calma  inmòvil; 
després  se  gira  cap  a  don  Jaume  qu'està  encara 
en  la  porta).  Senyor  professor,  entri.  Tinch  el 
gust  de  presentarli  al  senyor  Prats,  pare  del 
nostre  bon  amich,  Ramon...  Don  Jaume  Cots, 
professor  del  Seminari. 

DON  JAUME 

(donantli  la  ma  ab  ajecte) 

Celebro  molt  aquesta  presentació;  feya 
temps  que  desitjava  conèixel. 

RICART 

(estreny enili  la  md  ab  gran  cortesia) 
Vostè  es  molt  amable. 

JAUME 

Tinch  molta  estima  y  soch  un  gran  admi- 
rador de  les  virtuts  morals  del  seu  fill. 

RAMON 

Per  Deu  don  Jaume! 

JAUME 

Y  desitjava  felicitarlo,  sincerament,  per 
haver  sabut  inculcarli  aquets  sans  principis,  a 
fi  de  conservarlo,  entremitg  del  escepticisme 
qu'impera,  fidel  a  una  fe,  que  no  pot  ser  ni 
més  ferma,  ni  profonda. 

RAFEL 

Don  Jaume,  el  qu'es  en  això,  jo  no  hi  tinch 
cap  mèrit. 

JAUME 

Es  que  vostè  es  molt  modest.  Però  jo  en- 
tench  que  en  aquets  casos,  el  major  mèrit 
es  dels  pares. 

•       RICART 

(interrompent  el  didlech) 

Y  la  seva  esposa  està  millor  dels  nervis? 

rafel  (girantse) 

Si,  moltes  gràcies;  està  perfectament  bé... 
o  al  menos  està  com  sempre  y  m'ha  encarre- 
gat que'l  saludés  afectuosament. 

RICART 

Sent  aixís,  ella  sab  que  vostè  m'ha  vingut 
a  visitar? 

RAFEL 

Si  senyor. 

RICART 

Això  ja'm  tranquilisa  una  mica.  Y  lo  que 
m'ha  de  comunicar,  exigeix  necessàriament 
que  estem  sols? 

RAFEL 

Imprescindiblement. 

RICART 

Y  es  qüestió  de  molta  estona? 

RAFEL 

Això  dependrà  de  vostè.  Jo,  per  la  meva 
part,  enllestiré  desseguida. 

RICART 

(Girantse  cap  a  Ramon  y  don  Jaume  que 
parlen  entre  si  somrients).  Don  Jaume,  Ramon, 
els  prego  que  passin  un  moment  al  menjador. 
El  senyor  Prats  desitja    dirme  alguna  cosa  re 
servadament.  Ja'm  dispensaran,  eh? 

JAUME 

No  íaltava  més.  Ab  mi  no  fassi  cap  com- 
pliment. 

picart 
(obrint  la  porta  vidriera) 
Suposo   que  serà  poca  cosa   y  que  dintre 

cinch   minuts  ens   podrem   sentar  a  la   taula. 
Assumpció,  Assumpció. 

JAUME 

(a  n'el  senyor  Prats) 
Ab  el  seu  permís,  senyor  Prats. 

rafel  (s'inclina) 
Y  dispènsinme  si  he  vingut  a  destorbarlos. 

JAUME 

Res  d'això,  (entra  al  menjador  seguit  de  Ra- 
mon que  anirà  ab  inquietut  al  seu  pare). 

ASSUMPCIÓ 

(que  surt  depressa) 
Què  desitja? 

RICART 

Serveixi  a  n'aquets  senyors  una  mica  de  vi 
bo. 

ESCENA  V 

(D.  Ricart  tanca  cuidadosament  la  porta  vi- 
driera y  s'apropa  a  Rafel  pausadament,  seriós. 
Jret  y  impenetrable.  Rafel  l'espera  dret,  un 
punt  inquiet.  Tota  l'escena,  inclòs  els  moments 
en  que  s'acaloren,  deu  ser  dita  ab  tons  moderats.) 

RICART 

(oferintli  una  cadira) 
Tinga  la  bondat  de  seure. 
rafel  (seyent) 
Moltes  gràcies,    (s  assenta  davant  la  taula 
d'escriure). 

RICART 

(Seyent  en  la  butaca  de  cuiro  darrera  la 
taula).  Estich  a  les  seves  ordres. 

RAFEL 

Mossèn  Ricart:  la  missió  caritat  va  o  millor 
dit,  l'encàrrech  que  m'han  confiat,  es  verda- 

derament  molt  difícil  de  portar  a  terme  y  més 
per  mi,  poch  acostumat  a  aquestes  qüestions. 
Si  no  recordo  malament,  vostè  en  una  ocasió, 
parlant  ab  la  meva  senyora,  va  tenir  a  be  ca- 
lificarme  d'egoista. 

RICART 

No  recordo...  però  li  agrairia  qu'anés  di- 
rectament a  l'assumpte. 

rafel  (somrient) 
Es   que   no   sé   per  hont   comensar...    Bé 
donchs,  vaig  a  parlarii   clarament  y  sense  em- 
buts. Me  puch  expresar  ab  liivertat? 

RICART 

(mira?itlo  impassible) 
Ab  complerta  liivertat. 

RAFEL 

Donchs  bé...  sàpiga...  que  la  seva...  ger- 
mana... es  a  casa  meva. 

RICART 

(sense  alterarse  lo  més  mínim  el  séu  rostre) 
La  meva  germana?  Quina  germana? 

RAFEL 

Quina  vol  que  siga?  L'Isabel. 

RICART 

(impassible,  aixecantse) 
Dispensim,  però  no  la  conech. 

RAFEL 

(agafantlo  ràpidament  per  un  bras) 

Per  caritat,  mossèn  Ricart,  li  prego  que 
segui  y  m'escolti  ab  paciència,  al  menos  cinch 
minuts.  (Ricart  torna  a  seure  ab  freda  calma). 
Isabel,  després  d'un  llarch  y  penós  peregri- 
natge,  ha  arribat  avuy  aquí,  ab  la  ferma  in- 
tenció, com  es  molt  natural,  de  presentarse 
desseguida  davant  de  vostè. 

RICART 


Davant  meu? 


RAFEL 

Quina  altra  intenció  devia  y  podia  tenir? 
No  obstant  la  seva  decissió,  li  ha  faltat  el  va- 
lor y  no  s'ha  atrevit  Ara  veig  que  ha  fet  san- 
tament, ja  que  segurament  vostè  ni  tant  sols 
l'hauria  rebut. 


RICART 


Efectivament. 


RAFEL 

Vaya  una  manera  de  practicar  la  caritat 
cristiana. 

RICART 

(ab  vehement  severitat) 
Li  prego  que  suprimeixi  els  comentaris. 

RAFEL 

Si,  si,  dispènsim.  No  coneixent  aquí,  des- 
prés de  tants  anys  d'ausencia,  més  que  a  nos- 
altres, se'ns  ha  presentat  a  casa.  Jo  encara  no 
m'havia  llevat  y  l'ha  rebuda  la  meva  senyora, 
per  la  que  he  sabut  en  el  terrible  estat  de  do- 
lor y  desesperació  en  que's  trobava  la  infelís. 
Com  que  suposava  que  la  rebuda  que  vostè  li 
faria,  no  íora,  la  qu'ella  esperava,  abans  de  fer 
una  tentativa  sense  esperansa,  ens  ha  suplicat 
ab  llàgrimes  als  ulls,  que  intercedíssim  amiga- 
blement, per  obtenir  de  vostè,  sinó  el  perdó 
de  les  seves  faltes,  al  menos  un  xich  de  com- 
passió per  les  seves  actuals  desventures. 

RICART 

{sempre  ab  molta  Jredor) 
La  meva  compassió  no  li  ha  faltat  rmy.  Ni 
un  dia,  tant  sols,  he  deixat  de  resar  per  ella. 

RAFEL 

Si  es  aixís,  mossèn  Ricart,  crech  que  no 
seia  tant  inexorable  ab  ella  y  no's  negarà  a 

acullirla  piadosament,  tal  com  se  mereix  la 
que  com  ella,  se  troba  en  tant  trista  situació,  y 
escoltarà  benèvolament  les  seves  disculpes. 
Pensi  que  al  cap  d'avall  es  la  seva  germana  y 
que  per  molt  culpable  que  hagi  sigut,  vostè  no 
pot  en  conciencia,  rebutjaria  d'aquesta  mane- 
ra sense,  al  menos,  escoltaria. 

RICART 

(ab  molla  calma) 
Senyor  Prats,  com  a  sacerdot,  no  puch  ne- 
gar auxili  a  qualsevol  que  m'ho  demani  per 
indigne  y  pecador  que  siga.  Però  com  a  home, 
no  crech  tenir  cap  obligació  ab  la  persona  que 
vostè,  ab  tant  cel  y  habilitat  està  defensant. 

rafel  (animanlse) 

Me  permeto  ferli  present  certs  devers  de 
mútua  assistència,  que  tenim  ab  els  indivi- 
duus  de  nostre  família,  devers  no  solsament 
aconsellats  per  la  pietat,  sinó  senyalats  y  im- 
posats per  la  lley. 

ricart  (somrient) 
Se  refereix  a  lley  dels  aliments. 

RAFEL 

Precisament.  Y  ara  escoltirn.  La  seva  ger- 
mana, y  creguim  que  sento  tenir  de  contar 
detalls  tant  dolorosos,  ha  arribat  en  condi- 
cions desesperades  y  sense  cap  mena  de  re- 
cursos. Segons  ha  contat,  en  aquets  últims 
temps  ha  passat  per  les  mes  apurades  situa- 
cions de  misèria.  Després  d'haver  venut  l'úl- 
tim fil  de  roba,  se  va  quedar  sense  saber  ahont 
anar  a  menjar  ni  dormir;  va  caure  malalta  y 
varen  recullirla.  . 

RICART 

(ab  veu  ofegada  per  l'emoció) 

Prou,  calli  per  Deu!  Jo  no  mereixo  saber 
aquest  terrible  càstich! 

RAFEL 

Ara  que  bo  sab  tot,  compendrà  que  no  es 
oportú  recriminar  la  seva  conducta  anterior 
tant  durament  expiada  y  que  lo  que  procedeix, 
es  aculür  benèvolament  a  n'aquesta  desgra- 
ciada, que  en  tant  trista  situació's  troba. 

RICART 

Però  còm?  Còm? 

rafel  (ab  resolució) 
Primerament,  no  tancantli  brutalment  les 
portes  de  casa. 

RICART 

Senyor  Prats...  jo  procuraré  que  l'admetin 
en  qualsevol  assil  religiós. 

RAFEL 

Ab  això  no  n'hi  ha  prou.  La  seva  germana 
ve  humiliada  y  penedida  a  demanarli  perdó, 
suplicant  un  Uoch  al  seu  costat. 

RICART 

A  casa  meva? 

RAFEL 

Assegura  qu'es  l'únich  camí  de  salvació 
que  li  queda. 

RICART 

Això  es  impossible!  Del  tot  impossible! 

RAFEL 

Per  qué? 

RICART 

Vostè  no  sab  que  la  meva  caliíat  de  sacer- 
dot, me  veda  tenir  en  ma  pròpia  casa  perso- 
nes que  no  m'inspiren  complerta  confiansa 
respecte  a  la  seva  moralitat.  Jo  ignoro  la  seva 
vida.  Ha  expiat  durament  el  seu  primer  erro, 
sofrint,  lluitant,  treballant  en  una  ocupació 
honesta?  (apoyantse  a  Rajel  y  sentantse  al  seu 
costat,  parlanlli  ab  gran  ansietat)  Vostè  que 
està  més   ben   informat  que  jo,   trèguim   d' 

aquest  terrible  dubte;  què  ha  fet  durant  aquets 
anys  d'ausencia,  ahont  ha  estat? 

RAFEL 

Què  vol  que  sàpiga  jo... 

RICART 

Però  al  menos  vostè  l'ha  vista,  ha  parlat 
ab  ella... 

RAFEL 

Ha  sigut  cosa  d'un  moment... 

RICART 

Y  quina  impressió  li  ha  fet? 

RAFEL 

L'impressió  d'una  dóna  infelis,  cansada  de 
la  vida  que  fins  ara  ha  portat  y  que  desitja  re- 
pòs y  tranquilitat 

RICART 

(ab  vehemència  y  misteri) 

Y  es  encara  tant  hermosa? 

RAFEL 

Verdaderament...  no  m'hi  he  fixat  bé.  M'ha 
semblat  que  estava  demacrada,  a  causa  dels 
molts  sofriments  y  malalties. 

RICART 

Y  els  ulls? 

RAFEL 

Els  ulls  son  hermosos  com  abans:  dugués 
maravelloses  flames  negres,  que  cremen  quan 
miren. 

bicart  {ab  indignació) 

Malehida  hermosura!  (Se  tapa  la  cara  ab  les 
mans  y's  queda  pensatiu.  Rafel  s'aixeca,  el  mira 
un  moment  somrient  irònicament  y  movent  el 
cap.  Després  diu  ab  accent  juvenil:) 

RAFEL 

Aixís  es,  don  Ricart...  que... 

RICART 

(aixecant  el  cap  com  desvariejant) 
Què? 

RAFEL 

Vaig  a  buscar  ara  mateix  a  la  seva  ger- 
mana... 

RICART 

(aixecantse  ab  resolució) 
No,  per  caritat,  senyor  Prats.  Repeteixo 
que  no  puch  rèbrela  a  casa  meva,  sense  saber 
positivament  que  la  seva  presencia  no  serà  un 
perill  per  la  meva  reputació,  y  un  escàndol  per 
la  gent. 

RAFEL 

Y  mentres  vostè  s'informa  d'aquets  detalls, 
què  farà  la  pobra  Isabel,  la  seva  germana? 
Ahont  viurà?  Jo,  ab  molt  gust,  seguiria  ampa- 
rantla... 

RICART 

Jo  eís  agraeixo  lo  qu'han  fet  per  ella.  Jo  li 
buscaré  una  casa  tranquila  avuy  mateix. 

RAFEL 

(un  xich  disgustat) 
Y's  nega  en  absolut  a  rèbrela? 

RICART 

(ab  humilitat,  casi  suplicant) 

Y  no  per  duresa  de  sentiments.  No  per  in- 
diferència vers  a  n 'aquesta  desgraciada;  que 
no'm  correspon  a  mi,  pobre  pecador,  jutjar  ni 
condemnar. 

RAFEL 

Me  crech  en  el  dever  d'advertirli,  lo  peri- 
llós que  pot  resultar  el  seu  comportament  y 
la  gran  responsabilitat  que  adquireix.  La  seva 
germana  està  ara  en  tal  estat  d'exaltació,  que 
abandonada  a  ses  pròpies  forses,  es  capàs  de 
qualsevol  bogeria. 

RICART 

(ab  turbació,  indecís,  creuant  les  mans  y 
mirant  al  cel)  Deu  meu!  Aconcèllem!  Què  dech 
íer? 

RAFEL 

(perdent  la  paciència) 
Sí,  demànili  consell! 

RICART 

No  li  proibeixo  que  dubti  de  la  meva  ca- 
ritat, però  li  exigeixo  que'm  respecti  la  fè. 
(Cambiant  de  tò)  De  totes  maneres,  per  satis- 
facció de  la  meva  conciencia,  vaig  a  consultar 
ab  el  meu  director  espiritual,  que  Deu  m'ha 
posat  al  costat  en  aquesta  hora  angustiosa  de 
proba! 

RAFEL 

Aquest  sacerdot  jove?  Això  es  inútil,  don 
Ricart. 

RICART 

No,  no  es  inútil.  Ningú  es  bó  per  pròpia 
guia.  (Se  dirigeix  resoludament  cap  a  la  porta 
vidriera.) 

RAFEL 

(apart  y  ab  gesle  de  despreci) 
L'un  ajuda  a  l'altre! 

RICART 

(obra  la  vidriera  y  crida) 

Don  Jaume,  vol  fer  el  favor?  (Don  Jaume 
qu  estava  parlant  animadament,  se  gira.)  Vol 
fer  el  favor  d'entrar  un  moment  al  despaig? 
Desitjo  saber  la  seva  opinió  en  l'assumpte  que 
discutim  don  Rafel  y  jo.  (A  Ramon)  Y  tu,  Ra- 
mon, perdonem,  si't  deixo  sol  un  moment. 

RAMON 

Per  mi  no's  preocupi;  tinch  molts  diaris 
per  llegir. 

ESCENA  VI 

(Don  Jaume  entra  somrient  en  el  despaig, 
don  Ricart  tanca  la  vidriera.  Indica  a  don  Jau-  / 
me  la  cadira  en  la  quell  estava  sentat,  seuen  els 
tres) . 

RICART 

(ràpidament  y  ab  agitació) 

Se  tracta  d'un  cas  de  conciencia,  que  vostè 
té  de  resoldre. 

jaume  (a  Rafel) 

Dels  dos,  no  es  aixís  don  Rafel?  (Rafel  diu 
que  si  ab  el  cap). 

JAUME 

«Domine,  non  sum  dígnus»  això  hauria  de 
respondre...  però  y  per  què  m'han  escullit  a 
mi,  com  a  àrbitre? 

RICART 

Primerament  y  en  poques  paraules  el  po- 
saré en  antecedents  del  fet  que  ignora  com- 
pletament, per  haver  succeit  fa  molts  anys, 
quan  vostè  encara  no  era  professor  del  semi- 
nari. 

JAUME 

L'escolto  atentament. 

RICART 

En  aquells  temps  jo  no  vivia  sol.  Tenia  al 
costat  meu  a  una  germana,  nascuda  com  de 
miracle  20  anjs  niés  tart  que  jo  y  a  la  que 
vaig  educar  desde  petita,  per  haver  mort  els 
nostres  pares.  (Don  Jaume  slia  posat  moll  se- 
riós y  escolta  ab  atenció)  Jo  estimava  a  la  meva 
germaneta  ab  idolatria  y  no  obstant  les  aten- 
cions y  cuidados  del  meu  ministeri,  tenia  ab 
ella  la  solicitut  d'un  pare  regatejant  fins  de- 

vegades  les  almoines  als  meus  pobres,  per 
atendre  a  la  seva  educació  y  abreviant  els 
meus  exercicis  piadosos  per  poder  vigilaria,  a 
fi  de  que  fos  bona  y  s'eduqués  en  el  sant  te- 
mor de  Deu,  sent  una  santa  com  nostre  pobra 
mare.  Tenia  ja  18  anys  y  era  hermosíssima. 
(petita  pausa)  Un  dia  va  desaparèixer  de  casa, 
sense  ni  dirme  adéu. 

JAUME 

La  seva  germana! 

RICART 

(dient  que  si  ab  el  cap) 

Mes  tart,  vaig  saber  que  s'havia  escapat  ab 
un  jove  d'aquí,  bastant  conegut  per  la  seva 
mala  íama. 

JAUME 

(turbat  y  mirantlo) 

May  hauria  sospitat  aquest  drama  en  la 
seva  vida. 

ricart  (continuant) 

Desde  aquell  dia  y  fa  14  anys,  no  havia  tin- 
gut d'ella  cap  noticia! 

JAUME 

Gom?  Es  possible?  Però  vostè  no  va  pro- 
curar trobaria  y  lograr  al  menos  qu'el  malvat 
se  casés  ab  ella? 

RICART 

Hauria  sigut  inútil. 

RAFEL 

El  pare  d'ell  no  hauria  consentit. 

RICART 

Yademés,  ella  va  renegar  del  meu  afecte  y 
de  la  meva  autoritat  y  jo  vaig  decidir  també 
deixaria  sense  afecte  y  protecció. 

JAUME 

Dispènsim...  però  en  això  va  procedir  ma- 
lament. 

RICART 

(baixant  el  cap  humiliat) 
Vaig  fer  mal  ho  sé  y  he  expiat  durament  la 
meva  falta.  Aquell  mal  home  després  de  pas- 
sats uns  mesos  y  cansat  d'ella,  va  abandonar- 
la.  Jo  vaig  intentar  trobaria  però  tot  va  ser 
inútil... 

JAUME 

Això  es  horrible! 

RICART 

Y  avuy,  inesperadament,  torna  la  meva 
germana! 

JAUME 

(<>Ab  somrisa  de  sincera  alegria  y  com  respi- 
rant millor)  Deu    misericordiós! 

RICART 

Si,  y  torna  desgraciada,  afligida,  humiliada, 
com  el  fill  pròdich  a  casa  els  seus  pares,  y'm  de- 
mana que  la  rebi.  (creuant  els  brassos  y  mirant 
a  doti  Jaume  intensament)  Què  haig  de  fer? 

JAUME 

Y  m'ho  pregunta?  Jo  crech  que'l  cas  no 
ofereix  cap  dubte.  Què  ha  de  fer?  Gorrer  a  tro- 
baria ab  els  brassos  oberts  y  donarli  el  primer 
bés  de  reconciliació. 

RAFEL 

Ho  veu  don  Ricart! 

RICART 

(impassible  encara  sense  mirar  a  don  Rajel) 
Don  Jaume,  dispènsim,  però'm    temo  que 
la  seva  incomparable  pietat... 

JAUME 

Per  què? 

RICART 

Vostè  no  ignora  que  m'està  prohibit  viure 
en  companyia  de  qualsevol  dóna,  encara  que 
fos  la  meva  mare,  no  tenint  confiansa  en  la 
seva  conducta  y  antecedents. 

JAUME 

Si,  es  veritat  y  per  això  necessitava  saber 
ab  quina  intenció  li  demana  la  seva  germana 
aculliment. 

RAFEL 

No  es  difícil  endevinarlo;  ella  sab  de  sobres 
que  per  viure  al  costat  del  seu  germà,  sacer- 
dot recte  yde  tanta  conducta,  ha  de  ser  ab  fer- 
ma decisió  de  cambiar  radicalment  de  mane- 
ra de  ser. 

JAUME 

(aixecant  els  ulls  al  cel  ab  actitut  mística) 
«Cor  contritum  et  humillatum,  Deus,  non 
despicies». 

ricart  (conmogut) 

Com?  Vostè  també  m'aconsella  que  la  per- 
doni? 

jaume  {baixant  la  vista) 

Jo  diré  solsament,  que  si's  tractava  d'una 
germana  meva,  no  dubtaria  ni  un  instant  en 
obrirli  les  portes  de  casa  y  aproparia  afectuo- 
sament  al  meu  cor. 

RICART 

(girantse  a  don  Rafel  ab  accent  de  dolorosa 
resignació)  Senyor  Prats.  Pot  acompanyar 
aquí  a  la  meva  germana  quan  vulga. 

RAFEL 

Es  una  bona  acció,  Mossèn  Ricart!  Desse- 
guida  estarà  aquí...  perquè  .,  abans  he  dit  una 
petita  mentida...  Isabel,  ansiosa  de  saber  la 
seva  resposta,  m'ha  seguit  y  m'espera  aprop 
d'aquí,.,   y  ab  el   permís  de  vostès...   vaig  a 

buscaria...  Ay,  sembla  que  respiro  millor!... 
(surt  apressadament,  primera  esquerra). 

ESCENA  VII 

(Mossèn  Ricart  s'apoya  en  la  taula  d'escriu- 
re com  si  estès  molt  cansat  y  resta  pensatiu. 
Don  Jaume,  després  d'una  pausa  s'aixeca  y 
s apropa  a  ell  lentament). 

JAUME 

(abunfil  de  veu) 
Don  Ricart...  serà  millor  que  rebi  a  la  seva 
germana  sense  inútils  testimonis;    me'n  vaig. 

RICART 

Se'n  va?  y  el  dinar? 

jaume  (somrient) 

«Quod  differtur,  non  anffertur»  (ab  dolsu- 
ra  y  reu  baixa)  Es  precís  que's  trobi  sol  davant 
de  la  que  torna  a  la  vida,  a  fi  de  que'l  seu  des- 
pertar siga  més  tranquil  y  saludable.  Qualse- 
vol persona  extranya  podria  ofendre  els  seus 
ulls  que  s'obriràn  de  nou  a  la  veritat,  després 
d'un  somni  tant  tempestuós...  o  al  menos  des- 
torbarien la  lliure  expansió  de  dos  cors. 

RICART 

(estrenyentli  la  mà  ab  sincera  gratitut) 
No  sé  com  agrahirli!  Sempre  ho  recordaré! 

JAUME 

Per  Deu!  Vaja,  fins  demà,  fins  demà  y... 
valor. 

RICART 

No'm  faltarà!  Vostè  no  sab  lo  que  he  sofert 
per  aquesta  inconscient  criatura!  Totes  les  , 
persecucions,  tots  els  insults,  toies  les  humi- 
liacions que  he  sofert  en  silenci  en  aquets  ca- 
torse  anys,  tot  ha  sigut  ocasionat  pel  seu  es- 
càndol, que  fa  ressonar  funestament  per  mi, 

servint  d'arma  als  meus  adversaris.  Si  no  ha- 
gués sigut  per  ella,  }o  estaria  ressant  encara 
en  el  convent  de  la  Plana. 

JAUME 

Mossèn  Ricart,  aquestes  idees  no  fan  honor 
a  un  home  de  fè.  Es  precís  que  les  oblidi,  a  fi 
de  que  la  pobra  pecadora  que  avuy  vé  com  el 
leprós  a  dirli:  «vSi  vols,  tu'm  pots  purificar»; 
llegeixi  totseguit  en  els  seus  ulls  les  sencilles 
paraules  que  feren  el  miracle:  «Ho  vuy».  (Com 
si  hagués  se?itit  una  porta.)  Crech  que  ja  ha 
arribat.  El  deixo.  (Se'n  va  porta  esquerra). 

RICART 

(Se  queda  quiet  durant  uns  instants,  després 
junta  íes  mans  com  resant.)  Deu  meu,  donem 
forses!  (Don  Jaume  reapareix  en  el  portal  com 
aguantant  la  porta  ab  el  bras;  parla  en  veu 
baixa  a  l'interior.) 

JAUME 

Passi,  senyoreta;  el  seu  germà  l'espera.  (Isa- 
bel entra.  D.  Jaume  desapareix  ràpidament.) 


ESCENA  VIII 

(Isabel  té  la  cara  coberta  ab  un  vel,  porta 
un  hàbit  fosch  de  forma  elegantissima  però  vell 
y  atropellat.  Es  una  dóna  de  50  anys  encara 
hermosa:  en  el  seu  rostre,  signes  de  sojriments  y 
privacions.  Quan  don  Jaume  ha  desaparescut, 
tancant  la  porta,  corre  turbada  cap  a  Mossèn 
Ricart  y  cau  agenollada  als  seus  peus). 

ISABEL 

(ab  veu  trencada  pel  plor) 
Ricart,  Ricart... 

RICART 

(com  atacat  de  prompte  s'apoyaen  la  taula) 
La  veu  de  la   mare!  (dominant  a  dures  pe- 

nes  la  violenta  emoció)  Aixecat  Isabel,  aixecat... 
Per  Deu! 

isabel  (sense  aixecarse) 

No,  deixem  aquí,  als  teus  peus!  T'he  fet 
tant  de  mal! 

RICART 

Tot  lo  que  m'has  fet,  fa  ja  molt  temps  que 
t'ho  he  perdonat!  Molt  més  te  n'has  fet  a  tu 
mateixa.  Vaja,  aixecat!  (l'aixeca  afectuós ament; 
a  nella  se  li  cau  el  vel  y  li  veu  la  cara)  Com 
has  cambiat,  pobra  filla  meva! 

ISABEL 

Si,  estich  molt  malalta,  extenuada. 

RICART 

Deus  haver  sofert  molt! 

ISABEL 

Molt,  moltíssim! 

RICART 

Y  sempre?  (mirantla  fixament) 
isabel  (ab  angustia) 
Per  caritat.  No'm  preguntis  rès! 

RICART 

No  preguntaré.  El  còm  has  viscut  fins  ara, 
sols  interesarala  teva  conciencia.  Lo  que  si'm 
permeteres  preguntarte,  es  còm  penses  viure 
d'aquí  endavant;  si  conserves  un  recort  exacte 
d'aquells  anys  que  vas  passar  al  costat  meu. 
Si't  sents  forta  per  ressistir  les  temptacions  del 
mon,  per  tancarte,  com  en  una  presó,  en 
aquesta  casa,  trista,  ahont  se  resa,  se  sacrifica 
y  se  mor... 

ISABEL 

(ab  els  ulls  baixos) 
Ricart,  per  això  he  tornat! 

RICART 

(ab  V3U  dolsa  y  cada  instant  més  conmogut) 
Ho  crech.  Estàs  cansada  y  vens  a  reposar 
entre  el  silenci  y  la  soletat!  Però,  estàs  segura 
que  demà,  al  despertar,  no  tornaràs  a  caure  en 
poder  del  desitg  y  de  la  curiositat?  No't  sem- 
blarà un  suplici  intolerable  la  vida  de  recu- 
lliment  que't  veuràs  obligada  a  fer? 

ISABEL 

(sincerament y  ab  accent  desesperat) 
Qualsevol  vida'm  semblarà  preferible  a  la 
que  he  dut  fins  ara. 

RICART 

(Deixantse  dominar  per  l'emoció  y  ab  la  veu 
ofegada  pel  plor)  Q ue  Deu  te  beneeixi,  pobra 
germana  meva!  (l'abrassa  convulsament,  be- 
santlà  en  el  front.  Isabel  plora  fortament \  Una 
pausa  llarga.  Don  Ricart  vol  dominarse  y  aixu- 
gantse  les  llàgrimes,  fa  esforsos  per  somriure) 
Vaya,  vaya...  plores?  bo!  no  vuy  que  ploris, 
filleta!  res  de  plors  ara!  Tot  oblidat,  no  es  cert? 
Els  catorze  anys  qu'has  passat  fora,  com  sinó 
haguessin  existit.  Mira,  Isabel,  escoltem:  la 
veritat  es  aquesta.  Tu,  aquest  matí,  has  sortit 
per  oir  missa  y  t'has  entretingut  un  xich.  Ara 
vens  a  dinar  a  casa  teva.,  y  mira,  la  taula  ja 
està  parada,  y  el  teu  lloch  està  senyalat  com 
ahir,  com  sempre.  Allí,  Isabel...  vaya,aixugat 
els  ulls  y  alegrat,  que  prou  que  ho  deus  neces- 
sitar, (obra  la  porta  vidriera  y  veu  a  Ramon 
que  llegeix  un  diari)  Ah!  mira,  mira,  ja  no 
me'n  recordava.  Tenim  un  convidat  per  cele- 
brar el  teu  retorn.  (Ramon  s'aixeca  y's  queda 
sorprès  mirant  a  Isabel  que  s'ha  aixugat  ràpi- 
dament les  llàgrimes  y  mira  curiosament  a  Ra- 
mon) No'l  recordes,  Isabel?  Donchs  es  el  petit 
Ramon,  el  fill  de  donya  Teresa. 

ISABEL 

Es  aque&t?  (asombrada  y  mirantlo  fixament) 

RICART 

El  mateix;  es  clar,  ha  passat  tant  temps, 
que  qualsevol  el  reconeix.  Ramon,  aquesta  es 
la  meva  germana  Isabel,  a  qui  potser  tu  no 
recordes, 

ramon  (un  xich  confós) 
Efectivament;  no  la  recordo. 

RICART 

h's  natural!  Eres  molt  petit,  (ab  alegria 
casi  co?ivulsiva)  Y  ara  que  ja  estan  fetes  les 
presentacions,  cap  a  taula.  Isabel,  aquest  es  el 
teu  lloen.  Ja  veus  qu'era  veritat  lo  que't  deya, 
de  que  tot  estava  preparat.  (Li  senyala  una  ca- 
dira a  la  seva  dreta.  A  Ramon  la  de  la  esque  ■ 
rra.)  Tu  aquí,  Ramon.  (Ells  una  mica  torbats 
seuen  ahont  els  indica.) 

RAMON 

Gràcies. 

RICART 

(sentantse  entre  els  dos  de  cara  al  públich) 
Y  jo  com  el  més  vell,  al  mitg.  (Cridant  y 
picant  de  mans)  Assumpció,  Assumpciól  Ja 
estem  a  taula.  Quan  vulgues  ja  pots  portar  el 
dinar.  Cap  a  dinar!  (ab  gran  alegria  aparent 
prepara  el  tovalló  y  Ja  soroll  ab  els  plats,  molt 
animosament.  Assumpció  entra  ab  una  sopera 
que  Jumejae) 


TELO 


ACTE  SEGON 


Iies  foses 


La  mateixa  decoració  del  acte  primer.  Tarde  de 
primavera;  es  el  cayent  de  la  tarde.  La  porta  vidriera 
del  foro  està  oberta  de  bat  a  bat.  Alguns  rams  de 
roses  fresques  estan  colocats  davant  de  les  imatges 
y  en  els  florers  que  hi  ha  dalt  de  la  biblioteca.  Un 
ram  més  gran  que'ls  altres  està  sobre  la  taula  d'es- 
criure, en  el  centre,  al  costat  del  Sant  Crist.  Les  du- 
gués habitacions,  no  obstant  ser  les  mateixes  y  ab 
els  mateixos  mobles,  tenen  un  aspecte  menos  pobre 
y  antiquat  que  al  primer  acte.  En  la  taula  d'escriu- 
re els  papers  y  els  llibres  estan  cuidadosament  arre- 
glats. Un  coixí  brodat,  està  colocat  en  el  respatller 
del  silló  y  damunt  algunes  altres  cadires,  també  hi 
ha  algun  altre  coixí  més  petit.  Un  tapete  nou  cu- 
breix  la  tauleta  que  hi  ha  davant  del  balcó  y  damunt 
d'ella,  hi  ha  una  capseta  forrada  de  seda  ab  útils 
per  cusir. 

En  el  menjador  crema  la  llàntia  de  l'imatge,  y 
en  els  florers  del  costat,  s'hi  veuran  elegantment 
combinats,  rams  de  flors  silvestres.  Han  desapares- 
cut  els  vasos  de  crisantemos  del  balcó. 

ESCENA  I 

Assumpció  en  el  menjador  darrera  de  la 
taula  ab  els  brassos  arremengats,  mulla  la  roba 
blanca  abans  de  planxaria;  la  va  cullint  pessa 
per  pessa  d  un  cove  que  té  als  peus.  Una  pila  de 
roba  blanca  hi  ha  sobre  la  taula,  junt  ab  una 
cassola  plena  d'aigua.  El  balcó  estarà  obert  y 
Isabel  apoyada  en  la  barana,  està  mirant  aten- 
tament cap  a  baix  a  un  costat  y  al  altre,  com  si 
esperés  a  algú.  Ha  recobrat  el  seu  bon  color  y 
fins  sembla  que  s'ha  engreixat.  Vesteix  un  vestit 
color  marró  Josch,  d'una  sencillesa  casi  claus- 
tral y  un  devantal  blanch  ab  peto;  l'unich  ador- 
no que  porta  es  una  hermosa  rosa  vermella 
entre  els  cabells, 

ASSUMPCIÓ 

Senyoreta,  vingui  a  ajudarme  y  ab  un  xich 

de  bona  voluntat  acabem  en  cinch  minuts. 
Per  Deu,  senyoreta!  Miri  que's  fa  tart!  (impa- 
cientantsé). 

ISABEL 

Ja  vinch.  Es  qu'estava  mirant  un  esparver 
que  fa  molta  estona  està  voltant  el  campanar. 

ASSUMPCIÓ 

Es  capàs  de  venir  pels  nostres  aucells. 

ISABEL 

Més  aviat  crech  que  aprofita  el  poch  sol 
que  queda.  Y  fa  molt  bé  avuy,  que  fa  un  dia 
tant  explèndit.  Miri,  Assumpció,  miri,  quina 
claror  hi  ha  a  la  plassa.  Avuy  fins  sembla  que 
han  crescut  els  arbres. 

ASSUMPCIÓ 

Deixis  d'arbres  y  de  clarors  y  vingui  a  dir- 
me  què  haig  de   fer  ab  aquesta  roba  blanca. 
Valguem  Deu!   A  cada  moment  me  deixa  sola' 
y  perdem  la  tarde!  Però  a  qui  espera? 

ISABEL 

A  ningú.  Es  que  no  puch  estar  quieta.  Ne- 
cessito estirar  les  cames  y  que'm  toqui  l'aire. 
Massa  tancada  que  he  estat  tot  l'hivern  passat! 

ASSUMPCIÓ 

Quanta  paciència! 

ISABEL 

Aquesta  ditxosa  casa  sempre  està  fosca  y 
freda  com  un  sepulcre.  Ni  un  raig  de  sol!  Ni 
una  ratxa  d'aire  pur,  d'aquest  aire  vivificant 
del  mar  o  de  montanya,  que  crema  la  pell  fins 
feria  tornar  de  color  de  bronse! 
assumpció  (somrient) 

Uy,  no  està  poch  lluny  el  mar! 

ISABEL 

Sí,  ja  sé  qu'està  lluny,  massa  lluny!  (mira 
nerviosament  altra  vegada  cap  al  carrer  y  des- 
près entra.)  Vaja,  ja  vinch;  díguim  què  vol. 

ASSUMPCIÓ 

(ensenyantli  dugués  o  ires  pesses  de  roba  blanca) 

Fàssim  el  favor  de  mirar  això.  No  li  sembla 
que  hauríem  de  surgir  aquestes  camises,  abans 
de  planxaries? 

isabel  (examinant  la  roba) 

Y  què  es  això? 

ASSUMPCIÓ 

Això?  Son  les  camises  de  mossèn  Ricart. 

ISABEL 

Vaja,  que  si  no  fos  capellà...  Y  no'n  té  de 
millors? 

ASSUMPTA 

Sols  ne  té  cinch  y  fa  molts  anys.  Ja  estich 
cansada  de  dirli  que  sino'n  compra  d'altres,  se 
quedarà  sense. 

ISABEL 

Oh!  El  meu  germà,  tot  un  senyor  rector, 
sense  camisa!  (riu  estrepitosament.) 

ASSUMPCIÓ 

Vaja,  no  rigui  aixis. 

ISABEL 

Perdónim,  Assumpció.  Rich  sense-  saber 
per  què  y  es  que  avuy  no  sé  el  que'm  passa; 
sembla  que  m'  hagi  tornat  una  criatura. 
(S'apropa  a  Assumpció  y  l'abrassa  afectuosa- 
ment.)  Vaja,  no  s'enfadi  ab  mi. 

ASSUMPCIÓ 

Jo  enfadarme?  Disgustarme  ab  vostè  que 
té  tant  bon  fondo  y  es  tant  bona! 

ISABEL 

(apartantse  alegrement) 

Ja  veurà,  com  tot  ho  arreglarem.  Les  ca- 
mises del  meu  germà...  (Se  dirigeix  altra  ve- 
gada cap  al  balcó  ab  les  camises.) 

ASSUMPCIÓ 

Però  ja  hi  tornem  a  ser? 

ISABEL 

Es  que  vuy  vèureles  a  la  claror.  (Surt  al 
balcó  y  fingint  mirar  la  roba  mira  cap  al  carrer) 

ASSUMPCIÓ 

(mullant  l'última  pessa  de  roba  y  somrient) 
Tingui  comte  que  no  li  caiguin  al  carrer. 
(Ha  acabat  la  seva  feina  y  avensa  cap  al  pros- 
ceni  baixantse  les  mànegues  y  aixugantse  les 
mans  ab  el  davantal.  Y  què?  Se  poden  arreglar 
o  no? 

ISABEL 

(girantse  ràpidament) 
Sí,  sembla  que  sí. 

ASSUMPCIÓ 

Donchs  aixís  lo  que  ha  de  fer,  es  aprofitar 
la  claror  que  queda,  abans  de  sopar. 

ISABEL 

(sentantse  davant  de  la  tauleta  un  xich  pen- 
saliva.)  Sí,  encara  s'hi  veu.  (Obre  la  caixeta.) 
Me  distreure  y  no'm  recordaré  que  s'acaba  el 
dia...  (ab  tristesa) 

ASSUMPCIÓ 

Quines  coses  diu!  Vostè  es  molt  extranya, 
senyoreta.  Fa  poca  estona  y  sense  motiu,  reya 
com  una  boja,  y  ara  està  trista  y  pensativa. 

isabel  (somrient  dolsament) 

Es  que  s'acosta  l'hor*  dels  tristos  pensa- 
ments. Me  recordo  que  sent  petita,  ja'm  po- 
sava molt  trista  quan  cada  dia  el  sol  se  ponia! 
Moltes  vegades  fins  me  posava  a  plorar. 

ASSUMPCIÓ 

Per  què? 

ISABEL 

Perquè  un  dia  quan  fineix  es  com  una  vida 

que  s'acaba...  alguna  cosa  que's  pert  y  no's 
troba  més...  alguna  cosa  nostre  que  mor... 
potser  lo  que  més  estimem... 

assumpció  (alegrement) 

Vaya  unes  coses  de  pensar!  Ab  lo  que  ha 
de  pensar  es  ab  la  manera  d'atacar  a  don  Ri- 
cart (donantli  copeis  a  l'espatlla  ab  intenció  in- 
sinuant). Això  es  lo  important.  A  veure  si 
logra  el  vestit  blanch  que  tant  desitja. 

ISABEL 

(alegrement  y  aixecantse) 

Me  sembla  que  no  m'ho  negarà,  y  podré 
arreconar  aquest  que  no  puch  sofrir,  (contenta) 
Veu?  Ja  estich  contenta.  Assumpció,  acaba  de 
tenir  una  idea  excelent.  Vinga,  vinga.  (L'aga- 
fa y  la  vol  fer  ballar  per  f or  sa.) 

ASSUMPCIÓ 

(resistintse  y  rient) 

No,  no,  estigui.  Ay,  valguem  Deu!  Quin 
argent-viu!  (Se  sent  la  veu  de  Rosa  pel  foro  es- 
querra) 

ROSA 


Se  pot  entrar? 
Qui  deu  ser? 


ISABEL 


ASSUMPCIÓ 

Sembla  la  veu  de  la  Rosa. 

ROSA 

Se  pot   passar,  donya  Assumpció?  (per  la 
porta  esquerra.) 

ASSUMPCIÓ 

Passi,  passi,  no  faltava  més! 

ESCENA  II 

Rosa,  hermosa  dóna  de  poble,  de  25  a  30 
anys.  Entra  casi  arrosegant  a  Margarida  que 
apeties  té  20  anys,  y  que  vesteix  trajo  de  núvia 
negre;  es  bastant  guapa,  però  molt  tímida  y  en- 
congida. 

ROSA 

(en  veu  baixa  y  sense  atrevir  se  a  entrar) 

Y  el  senyor  rector? 

isabel  (rient) 
No  hi  es.  Estem  soles,  però  no  hi  fa  rès; 
entrin,    entrin.    (Veyent   a  Margarida).    Ah! 
també  la  Margarideta,  que  fa   tant  temps  que 
no  veya. 

rosa  (adelanlantse) 
L'amor,  senyoreta,  l'amor. 

ISABEL 

Vaya  una  sorpresa! 

ASSUMPCIÓ 

Y  que  ben  vestida  va! 

ISABEL 

Quantes  joyes! 

rosa  (ab  cerimònia) 
Perdònins  si  venim  a  molestaria. 

ISABEL 

Al  contrari.  Tinch  molt  gust   en    vèureles. 

ROSA 

La  meva  germana  ha  volgut  ella   mateixa 
portarli  una  capsa  de  confits  del  casament. 

ISABEL 

(ab  sincera  cordialitat  y  apropantse  a  ella) 
Que  siga  la  enhorabona  y  un  milió  de  grà- 
cies, per  haverse  recordat  de  mi. 

ROSA 

(a  la  seva  germana  mitg  enfadada  y  en  veu 
baixa).  Vaja,  tu,  digues  alguna  cosa.  Sembles 
tonta...  (En  veu  alia)  Dona  a  la  senyoreta  la 
capsa...  la  més  bonica  de  totes...  la  que  has 
separat  per  ella. 

MARGARIDA 

(ensenyant  una  capseta  folrada  de  saií,  ab 
adornos  de  metall,  que  tenia  amagada  darrera 
l'espatlla.)  Si  es  servida...  y  dispènsim. 
isabel  (agafanilày 
Què  bonica!  Tota  forrada  de  seda!  (obrint 
la  capsa.)  Y  quins  confits  més  fins!  Però  se- 
guin, (seuhen  tots). 

assumpció 
(menjantse  els  confits  ab  els  ulls) 
Semblen  maduixes  acabades  de  cullir.  Sol- 
sament  de  vèurels,  la  boca  se'm  fa  aigua. 

ISABEL 

Vaja,  que  per  lo  vist  han  fet  les  coses  ab 
luxe.  E\  teu  marit  no  ha  reparat  en  gastos. 

ROSA 

Sí,  la  meva  germana  en  això  ha  tingut 
més  sort  que  jo.  El  seu  home  no  té  necessitat 
d'estalviar.  Ha  trobat  un  home  jove,  sà,  treba- 
llador, igual  que'l  meu,  però  ab  la  ventatja  de 
que  té  una  finca  y  guanya  tot  lo  que  vol  a  la 
tenda. 

ISABEL 

Y  tu  l'estimes  torsa,  Margarida? 

MARGARIDA 

(ab  energia  imprevista) 
Sí;  senyoreta;  molt! 

ISABEL 

Que  depressa  ha  dit  que  sí. 

MARGARIDA 

Si  no  l'estimés,  encara  que  fos  molt  rich 
no'l  voldria. 

ROSA 

En  això  pensa  com  jo.  Primer  es  el   cor, 
després...  tot  lo  demés. 

ISABEL 

Felisses  vostès  que  disfruten  de  la  vida. 

ASSUMPCIÓ 

Y  sense  pecar... 

ISABEL 

Les  envejo  de  debò! 

ROSA 

Si,  que  quan  vostè  vulga  no  podrà  fer  com 
nosaltres!... 

isabel  (lentament) 

Quan  vulga?...  En  primer  lloch,  Rosa, 
ja'm  vaig  fent  vella... 

ROSA 

(protestant  ab  energia) 
Que's  fa  vella?  Si  sembla  més  jova  que  la 
Margarida,  que  no  més  té  vint  anys! 

ISABEL 

Sí,  sí... 

ROSA 

Vostè  mateixa  no  ha  pogut  observarsho, 
peròdesde  que  va  arribar,  ha  cambiat  tant,  que 
no  es  la  mateixa. 

isabel  (somrient) 

Tan  cambiada'm  troba? 

ASSUMPCIÓ 

Y  jo  també  li  trobo. 

ISABEL 

(com  parlant  ab  ella  mateixa) 
Serà  per  això  que'm  sento  tant  alegra,  tant 
àgil,  tant  despreocupada. 

ROSA 

Sí,  això  serà.  Les  dones  som  com  l'aigua 

de  algunes  fonts:  que  agitada  s'enterboleix  y's 
corromp,  però  si  se  la  deixa  reposar,  totseguit 
se  torna  clara  y  bona. 

ISABEL 

(aixecanlse  y  mirantla  fixament  ab  serietat) 

Rosa,  vostè  acaba  de  dir  una  gran  veritatl 

rosa  {ab  cerimònia) 

Però  no  volem  molestar  més  ab  les  nostres 
tonteríes  y  ademés  encara  hem  de  fer  algunes 
visites  abans  de  sopar. 

ISABEL 

Donchs  fins  un  altre  dia,  amigues  meves,  y 
moltes  gràcies  pel  seu  present.  De  bona  gana 
correspondria  a  l'obsequi,  però  soch  més  po- 
bra que  vostè... 

MARGARITA 

Y  ara,  senyoreta!... 

ISABEL 

Repeteixo  la  meva  enhorabona  y  espero 
que'ns  tornarem  a  veure,  (donant  la  mà  a  la 
Margarida). 

MARGARIDA 

Si;  ja  vindrem  per  aquí. 

ROSA 

Perdoni  la  molèstia,  senyoreta,  (li  dona  la 
mà  y  se'n  van).  i 

ISABEL 

Bona  nit,  Rosa,  y  disposi  sempre. 

assumpció 

(Ab  entusiasme  quan  les  dugués  dones  son 
aprop  de  la  porta)  Ah,  Margarideta...  y  que 
tots  siguen  noyes(/es  dones  desapareixen  rient) 
Bé,  y  mentres  hem  estat  garlant  no  hem  fet 
rés  de  profit,  y  encara  hem  d'encendre  foch. 

ISABEL 

Donchs  ja  pot  córrer  y  enduguis  tota  aques- 
ta roba.  Que  no  la  vegi  ell. 

ASSUMPCIÓ 

Vaig  a  guardaria,  (corre  al  menjador  y  la 
guarda  en  el  cove). 

ISABEL 

(Sentantse  al  costat  de  la  tauleta  y  mirant  al 
balcó)  Encara  hi  ha  claror!  Quin  dia  més 
llarch! 

assumpció  (desde  el  /oro) 

Com  qu'encara  estem  en  Abril!  (se'n  va  per 
la  porta  de  la  cuina  ab  el  cove). 

ISABEL 

(Somrient y  ab  la  mirada  distreta)  En  Abril? 
(agafa  una  camisa  y's  posa  a  cusir  cantant  una 
canso  ab  aquesta  lletra). 

Desde  que  neix  el  dia 

fins  a  pondres  el  sol, 

recordo  a  totes  hores 

ta  inolvidable  veu: 
(calla  al  veure  venir  a  Assumpció  pel  f oro). 

ASSUMPCIÓ 

(Ab  el  cove  buit,  ve  a  buscar  lo  que  resta  de 
roba)  El  sopar  estarà  desseguida. 

isabel  (trevallant) 
Millor,  perquè  sinó  en  Ricart...  (Assumpció 
després  de  recull ir  la  roba  se'n  va). 

ESCENA  III 

(Isabel  continua  treballant y  reprèn  la  canso. 
A  les  primeres  notes  entra  moll  poch  a  poch  y 
de  puntetes  Mossèn  Ricart  per  l  esquerra,  ab  el 
manteu  y  barretposats  y  permaneix  callat  atent 
y  inmòüil  escoltant;  porta  un  paquet  de  cartes 
sota'l  bras). 

isabel  (cantant) 

Desde  que  neix  el  dia 

fins  a  pondres  el  sol, 

recordo  a  totes  hores 

ta  inolvidable  veu. 

Encar  que  lluny  de  tu 

jo  no  toblido,  no, 

la  teva  bella  imatge 

guardo  dintre  del  cor. 
(aixeca  la  vista  per  casualitat,  veu  al  seu  ger- 
mà y  para  de  cantar  confosa  y  ruboritsada). 

ricart  (aplaudint) 

Molt  bé!  Molt  bé,  Isabel! 

ISABEL 

(es/orsanlse  per  somriure) 

Però  per  ahont  has  entrat? 

ricart  (somrient) 

Per  la  porta.  Estava  ajustada,  (treyenlse  el 
barret  y  manteu  y  deixanlos  sobre  una  cadira) 
Cantes  bé,  y  què  es  lo  que  cantaves? 

ISABEL 

Un  recort  de  molt  temps...  es  una  canso 
vasca. 

RICART 

Y  ahont  l'has  apresa? 

ISABEL 

La  vaig  sentir  cantar  una  nit  a...  (callant 
de  sobte  y  volguent  cambiar  de  conversació). 
Avuy  has  tardat  molt!  Ja  comensava  a  estar 
preocupada. 

RICART 

(somrient  bondadosamenf) 

De  debò  has  pensat  en  mi?  Ja  sabs  que 
aquets  dies  tinch  molta  feina;  he  anat  a  saber 
com  segueix  sa  Ilustríssima. 

ISABEL 

Y  com  està  el  senyor  Bisbe? 

RICART 

Està  millor  qu'ahir,  però  segueix  grave;  els 
metges  desconfien  de  salvarlo;  diuhen  qu'es 
qüestió  de  poch  temps.  (Ricart  mira  fixament 
les  mans  d'Isabel). 

isabel  (ab  timidesa) 

Què  mires  tant  fixament?  Me  distreus. 

RICART 

(somrient  complagut) 

Miro  com  cuses.  Si  sabessis  lo  que  disfruto 
veyente  tal  com  ara,  tranquila  y  serena.  No't 
pots  figurar  lo  hermosa  qu'estàs! 

ISABEL 

Hermosa?  Tu  també? 

RICART 

Si,  hermosa;  aquesta  es  la  paraula.  Alguna 
cosa  veig  en  tu,  no  obstant,  que'm  desagrada 

ISABEL 

Què? 

RICART 

Aquesta  provocativa  rosa  que  portes  al  cap. 

ISABEL 

(Baixant  la  vista) 
Jo  mateixa  l'he  cullida  junt  ab  totes  aques- 
tes. 

RICART 

Donchs  deuria  estar  ab  les  altres  qu'estàn 
molt  ben  colocades.  (cambiant  de  tó)  Però  no 
tens  fret  ab  el  balcó  obert? 

ISABEL 

Jo  no.  Per  què? 

RICART 

Donchs  jo'n  sento  una  mica. 

ISABEL 

Vols  que'l  tanqui? 

RICART 

Si;  tancal. 

ISABEL 

(s'aixeca  y  el  tanca) 
Ja  està;  y  ara,  senyor  rector,  com  que'm 
sembla  qu'està  de  bon  humor,  vaig  a  ferte  un 
discurs. 

RICART 

Un  discurs?  Y  sobre  què? 

isabel  (bromejant) 
Donchs  sobre  aquestes  camises. 

RICART 

Si  que  es  un  tema  gravíssim. 

ISABEL 

Molt  més  grave  de  lo  que  tu't  penses! 

RICART 

De  veres? 

ISABEL 

(ensenyantli  una  camisa) 
Te  sembla  bé  que  un  personatge  de  la  teva 
categoria,  rector  de  la  parròquia  més  impor- 
tant de  la  població  y  que  potser  dintre  de  poch 
temps  serà  bisbe... 

ricart  (espantat) 
Per  Deu,  Isabel!... 

ISABEL 

Dèixim  acabar.   Li  sembla  bé,  que   porti 
aquets  drapots? 

RICART 

Però  que  tenen  les  meves  camises  que  les 
tractes  aixís? 

ISABEL 

Y  encara  m'ho  preguntes?  Mira,  tu  mateix, 

mira  quants   surgits...  fixat  ab  aquest  pedàs... 
(treu  un  dit  per  unjoral  que  hi  haurà)  y  això. 

RICART 

Un  forat! 

ISABEL 

Bé,  donchs,  ara  mírala  contra-claror... 
sembla  un  cedàs!  Això  no  pot  seguir  aixís.  Es 
precís  que't  compris  mitja  dotzena  de  camises 
y  regalis  aquestes  als  pobres. 

ricart  (somrient) 
Potser  no  les  voldran. 

ISABEL 

Y  sinó,  més  val  que  jo  te  les  fassi;  donem 
diners  y  compraré  tela. 

RICART 

Aviat  ho  tens  arreglat  tu:  donem  diners... 
y  d'ahont  els  trech? 

isabel  (animantse) 

Qualsevol  se  creuria  que  fa  falta  un  capi- 
tal. Ab  lo  que't  produeix  la  parròquia... 

ricart  (interrompentla) 

Prou,  Isabel.  Dels  beneficis  de  que  tu  par- 
les, solsament  m'es  lícit  separar  lo  precís  per 
viure. 

ISABEL 

No  tots  els  sacerdots  pensen  com  tu! 

RICART 

Donchs  ían  mal  fet. 

ISABEL 

Ademés,  el  vestir,  no  es  una  necessitat?  Es 
que  la  caritat  teva  passa  dels  límits. 

RICART 

De  debò? 

ISABEL 

Es  clar;  y  si  tu  creus  faltar  al  teu  deber 

comprant  coses  que't  son  precises,  que  diràs 
quan  se  tracti  de  mi? 

RICART 

Ah,  vaja!  Y  per  això  t'acalores  tant? 

ISABEL 

Donchs;  si;  també  per  això.  (apoya  el  front 
en  els  vidres  del  balcó  y  així  està  inmòvil  do  - 
nantli  l'esquena). 

RICART 

(aixecantse  y  apropantse  a  ella  afectuosamenl) 

Pobra  Isabel!  Sempre  seràs  una  criatura. 
Necessites  alguna  cosa  y  no  t'atreveixes  a  de- 
manarmho!  Per  què?  Vaja,  a  veure,  què't  fa 
falta?  Parla.  Creu  que,  per  poch  que  puga,'t 
complauré. 

ISABEL 

Donchs  me  fa  falta  un...  vestit  (sense  gi- 
rar se). 

ricart  (apart) 
Ja  comensem!  (a  ella)  Un  vestit? 

ISABEL 

(Girantse  y  parlant  primer  ab  timidesa  y 
després  ab  claretat)  Si;  ja  sabs  que  quan  vaig 
tornar,  no  tenia  més  que  aquell  vestit  tant  vell, 
però  que  a  tu  encara  va  semblarte  massa  bó 
per  estar  per  casa. 

RICART 

Y  no  tenia  rahó?  Un  vestit  com  aquell? 

ISABEL 

Y  tu  vares  entregarme  trenta  pessetes... 

ricart  (interrompentla) 
Trenta  cinch,  si  mal  no  recordo. 

ISABEL 

Bé,  trenta  cinch;  si  bé  masses  pels  meus 
mereixements,  poques  per  les  meves  necessi- 
tats. Han  passat  sis  mesos  y  aquest  vestit  està 

tant  atrotinat  que...   la  veritat,  casi'm   dono 
vergonya  de  portarlo. 

RICART 

Que  te'n  dones  vergonya?  Fas  mal  ret  de 
parlar  aixís.  Y  per  què  ten  dones  de  vergonya? 
Perquè  els  homes  no  t'admiren  y  les  dones 
no  t'envegen? 

ISABEL 

(torbada  y  nerviosa) 
No;  no  es  per  això, 

RICART 

Es  que  ab  aquest  vestit  no't  creus  digne  de 
respecte? 

isabel  (ab  forsa) 
Ho  veus?  Per  això  jo  no  volia  parlar.  Ja 
comenses  a  sospitar  de  mi;  a  jutjarme  mala- 
ment. . 

RICART 

(ab  tó  conciliador) 
No;  no  es  això,  Isabel... 

ISABEL 

Sí;  igual  qu'abans  d'anarmen.  Però  tens 
rahò.  No  tingues  por.  que  no  tornaré  a  dir  res; 
descuida. 

RICART 

Però  a  qué  ve  tot  això? 

ISABEL 

Perdonem  y  pensa  que  no  t'he  dit  rés.  Serà 
lo  millor,  (torna  a  apoyar  el  Jront  en  els  vidres. 
Pausa.  De  prompte  diu)  Mira  qui  vé!  La  se- 
nyora del  senyor  Prats! 

RICART 

Si? 

ISABEL 

Y  vé  cap  a  casa... 

RICART 

A  n'aquestes  hores?  Ves,  ves  a  obrir  la 
porta. 

isabel  (dubtant) 
Jo? 

RICART 

Si,  tu;  jo  vaig  a  guardar  aquestes  cartes: 
aquest  vespre  acabarem  de  parlar  jo  y  tu.  (se'n 
va  per  la  segona  esquerra.  Isabel,  ja  somrient, 
el  segueix  ab  la  vista  Jins  que  desapareix;  desse- 
guida's  treu  de  la  butxaca  del  devantal,  una 
capseta  de  polvos;  ab  la  borla  de  posar  polvos; 
es  mira  ab  un  mirallet,  s'arregla  el  vestit,  guar- 
da la  polvera  y  ab  pas  lleuger  sé'n  va  primera 
esquerra). 

ESCENA  IV 

(Isabel  casi  desseguida  torna  a  sortir  guiant  a 
donya  Teresa  Prats,  senyora  d'uns  4.5  anys, 
ben  conservada  y  d'aspecte  sever;  vesteix  ab  certa 
distinció  un  vestit  fosch.  Encara  que  sempre 
procura  dominarse,  se  veu  qu'es  nerviosa  y  in- 
quieta. Poch  després  entra  don  Ricart) 

ISABEL 

Passi,  senyora;  desseguida  sortirà  el  meu 
germà. 

TERESA 

(ab  molta  gravetat) 

Gràcies.  M'espera  el  cotxe  a  la  cantonada. 
Sols  haig  de  dir  dugués  paraules  a  Mossèn 
Ricart  y  me'n  vaig  desseguida.  (entra  don  Ri- 
cart que  va  a  saludaria  ab  sincera  cordia- 
litat). 

RICART 

Senyora  donya  Teresa,  gràcies  a  Deu  que 
la  veyem  per  aqui.  Com  està? 

TERESA 

Be,  gràcies  y  vostè?  Li  prego'm  perdoni  si 
vinch  a  una  hora  tant  intempestiva,  però  les 
bones  noticies  no  deuhen  retrassarse  y  com 
que  vinch  per  donarnhi  una  de  molt  bona,  no 
he  volgut  esperar  a  demà. 

ricart  (ab  alegria) 
Una  bona  noticia  per  mi?  (acostant  el  silló 
a  donya  Teresa)  Fàssim  el  favor  de  seure. 

TERESA 

Moltes  gràcies,  (seyent). 

RICART 

Donclis  què'm  conta  de  nou?  (Donya  Tere- 
sa dubta  a  contestar). 

ISABEL 

(comprenent  la  situació) 

Perdoni,  donya  Teresa,  però  es  molt  tart  y 
haig  d'arreglar  algunes  coses.  Ab  el  seu  per- 
mís... 

TERESA 

Fassi,  fassi;  per  mi  no  estigui.  (Isabel  salu 
da  ab  fredor  y  sén  va  pel  menjador). 

ESCENA  V 

(Aixís  que  ha  desapar escut  Isabel,  Teresa's 
gira  cap  a  don  Ricart,  com  tranquilisada). 

TERESA 

Ja  pot  estar  content!    Per  fi   veurem  com 
plerts  els  nostres  desitjós! 

RICART 

Els  nostres  desitjós?  (cambiant  repentina- 
ment  d' humor  y  mirantla). 

TERESA 

O  al  menos  els  meus  y  els  de  molts  altres. 
La  seva  candidatura   per  aquest  bisbat,  cada 

dia  té  més  partidaris  y  encara  que  la  del  vica- 
ri general  està  molt  recomanada,  tothom  creu 
segur  que  fracassarà. 

RICART 

(Turba t  y  conmogut  ab  expressió  de  sincera 
pena)  Y  aquesta  es  la  bona  noticia? 
teresa  (continuant) 

Escolti,  escolti.  Aquest  dematí  he  rebut  la 
resposta  que  tant  esperava.  Pensava  venir  des- 
seguida,  però  ha  ocorregut  a  casa  un  incident 
que  m'ho  ha  impedit,  (donantli  una  carta). 

RICART 

Però  com  vol  que  llegeixi  la  contestació  a 
una  carta  que  vaig  desaprobar? 

TERESA 

Vaja,  don  Ricart! 

RICART 

Fa  dugués  setmanes  que  vaig  pregarli  que 
no  dongués  cap  pas.  Per  què  no  va  ferne   cas?  . 

TERESA 

Perquè  no.  Perquè  a  pesar  de  les  seves  or  ■ 
dres,  devia  seguir  els  impulsos  del  meu  cor  y 
de  la  meva  fe.  Ademés,  no'ns  coneixem  desde 
qu'erem  petits?  Junts  vàrem  créixer  com  dos 
germans... 

RICART 

Es  veritat! 

TERESA 

Abans  no  teníem  secrets  l'un  per  Taltre. 
Per  què  no  hem  de  confessarnos  la  veritat?  Fa 
trenta  anys  no  vàrem  tenir  prou  valor  per 
íerho,  en  el  moment  de  nostra  separació  defi- 
nitiva! No  serà  aquest  el  premi  al  seu  sacrifi- 
ci? No  serà  aquesta,  la  millor  recompensa  de 
la  seva  vida? 


02  A.  BUTTI 

RICART 

No,  no  es  aquesta.  No  ressucitem  el  passat! 
Qui'l  recorda  ja? 

TERESA 

Jo,  jo'l  recordo,  que  soch  la  que  més  va  so- 
frir... la  que  encara  no  ha  acabat  de  sofrir! 

RICART 

(ab  gran  angustià) 
Donya  Teresa! 

RERESA 

Y  tant  el  recordo,  que  podria  repetir  una 
per  una  les  paraules  que'm  va  dir  (aquell  dia! 

RICART 

Les  meves  paraules!  Quin  valor  tindrien 
ara! 

TERESA 

Aliavors  se  presentava  davant  dels  seus  ulls 
un  hermós  pervindre! 

RICART 

Sí,  estava  estudiant  la  carrera  d'advocat 
que  la  ràpida  mort  del  meu  pare  va  impedir 
que  acabés,  quan  pensava  més  en  mi,  que  en 
Deu  y  l'Iglesia.. 

TERESA 

Y  que  en  mi,  no  es  veritat?  (ab  veu  apagada) 

RICART 

(ab  dolor  y  mirantla  fixament) 

Y  m'ho  censura  després  de  tants  anys! 

TERESA 

No,  no  puch  censurar  lo  que  m'ha  semblat 
sempre  un  acte  sublim  d'heroisme  y  abne- 
gació... però  estich  tant  nerviosa,  tan  in- 
quieta... (Don  Ricart  la  mira  interrogativa- 
ment.  Ella  parla  en  veu  baixa.)  Acabo  de  tenir 
una  escena  violenta  ab  el  meu  marit  y  gràcies 
a  en  Ramon... 

RICART 

Y  per  quin  motiu? 

RERESA 

Fins  vergonya'm  fa  el  contarho.  No'n  tenia 
prou  ab  haverme  enganyat  fa  molt  temps,  sinó 
que  l'insult  havia  de  ser  en  ma  pròpia  casa 
enganyant  miserablement  a  una  pobra  noya 
que  tinch  recullida. 

RICART 

La  que  jo  vaig  recomanarli? 

TERESA 
Sí. 

RICART 

Ah,  mal  homel  Deu  el  jutjarà! 

TERESA 

Ja  veu  com  el  seu  sacrifici  es  una  terrible 
carga  per  mi!  (Se  sent  la  campaneta  de  la  porta; 
Teresa  se  sobressalta  y  calla.)  Deu  meu,  qui 
serà? 

RICART 

(un  xich  torbat) 
No  sé.  A  n'aquestes  hores...  (Assumpció  en- 
tra depressa  pel  foro.) 

ASSUMPCIÓ 

(mentres  alravessa  l'habitació) 
Bones  tardes,  donya  Teresa. 

TERESA 

Bones  tardes,  Assumpció.  (Assumpció  va 
primera  esquerra.) 

RICART 

Potser  serà  l'últim  parte  del  metge  del  se- 
nyor Bisbe. 

ESCENA  VI 

Per  la  primera  esquerra  entra  precipitada- 
ment Ramon  Prats.  Vesteix  trajofosch,  però  ab 
elegància.  No  porta  la  cadeneta  que  subjectava 
els  lentes.  Assumpció  surt  darrera  d'ell  y  se'n 
va  pel  f oro.) 

RAMON 

Ah!  Gràcies  a  Deu  que't  trobo.  Lo  que 
m'has  fet  córrer,  {saludant  a  don  Ricart) 

RICART 

Si  que  vens  cansat. 

RAMON 

En  menos  de  mitja  hora  he  estat  a  casa  de 
la  tia,  de  donya  Isabel  y  de  l'Amelia... 
teresa  {ab  exiranyesa) 
Però  per  què? 

RAMON 

Com  no  has  avisat  que  sorties... 

TERESA 

Però  no  recordes  que  dinant  t'he  dit  que 
havia  de  veure  a  don  Ricart? 

RAMON 

JNo  recordava... 

TERESA 

Fa  algun  temps  que  no't  recordes  de  rès. 

RAMON 

Y  has  vingut  per  Uegirli  la  carta  del  sub- 
secretari? 

TERESA 

Naturalment! 

RICART 

Però  en  Ramon  també  ho  sabia? 

TERESA 

Perdònim,  però  ja  sab  que  no  tinch  secrets 
pel  meu  fill. 

RICART 

Afortunadament  en  Ramon  sabrà  que  jo 
ho  ignorava  tot. 

ramon  (rient) 

Però,  anem  a  veure.  No  es  vostè,  de  tots  els 
que  ho  pretenen,  el  més  digne  d'ocupar  el 
càrrecb? 

RICART 

Molts  altres  n'hi  ha  que  ho  mereixen  més! 

RAMON 

Potser  el  vicari  general? 

RICART 

No;  aquest  menos  que  cap!  (ab  energia) 

RAMON 

Donchs  qui? 

RICART 

Sospenem  aquesta  discusió.  (Se  sent  dèbil- 
ment la  campaneta  de  la  porta.)  Ara  sí  que  es 
en  Maurici.  Dispènsintme;  jo  mateix  el  vaig  a 
obrir,  (se'n  va  primera  esquerra.  Assumpció 
surt  ys  retira.) 

ramon  (aixecantse) 

Suposo  que  no  li  hauràs  contat  l'escena  de 
casa... 

TERESA 

No;  no  li  he  dit  rès! 

RAMON 

El  papa  ja  no  s'oposa  a  que  la  Sofia  se'n 
vagi. 

TERESA 

No  faltava  més  sinó  qu'encara  continués 
oposantse! 


66  A.  BUTTI 

RAMON 

(ab  afecte  y  abrassanlla) 
No  t'enfadis,  mama;  no  hi  pensis  més! 

ESCENA  Vil 

(Don  Ricart,  torbat,  agitat  y  conmogut,  surt 
seguit  de  Maurici,  sempre  tranquil  y  somrient. 
Comensa  a  fosquejar.) 

RAFEL 

Donya  Teresa.  El  senyor  Bisbe  acaba  de 
morir. 

RAMON 

ha  mort? 

TERESA 

Deu   meu!    Mentres  nosaltres  discutíem  .. 

RICART 

Desgraciadament!  Vostè'm  perdonarà.  Es 
absolutament  necessari  que  vagi  desseguida  a 
palau. 

TERESA 

No  fassi  compliments  y  si  vol  utilisar  el 
meu  cotxe,  per  arribarhi  abans... 

RAFEL 

Ab  molt  gust.  (dirigintse  al  menjador.)  As- 
sumpció, Assumpció!  Isabel!  Veniu  depressa! 
(pausa)  Depressa! 

ASSUMPCIÓ 

Què  passa?  Què  mana? 

RICART 

El  barret,  el  manteu,  desseguida. 

ASSUMPCIÓ 

Però  torna  a  sortir  al  carrer? 

RICART 

Sí  y  desseguida.  Ha  mort  el  senyor  Bisbe! 

ASSUMPCIÓ 

Verge  Santíssima!  Ha  mort?  (corrent  cap 
a  dintre  f oro).  Senyoreta,  (desde  dins)  senyo- 
reta, ha  mort  el  Bisbe!  (la  veu  se  pert). 

RICART 

Però  ahont  va?  Assumpció...  y  el   meu 
barret? 

MAURICI 

Les  dones  son  el  diable!...  (desde  eljons  dè 
l'escenari) 

ISABEL 

(entra  pel  foro  apressadament) 

Es  veritat,  Ricart,  lo  que  la  Assumpció 
està  dient? 

RICART 

Si,  es  veritat...  mira,  ves  a  la  meva  cambra 
y  portem  el  barret  y  el  manteu,  perquè  si  es- 
pero qu'ella  m'ho  porti...  Ara  està  fent  de 
nunci... 

ISABEL 

(anant  a  la  cadira  ahont  ho  haurà  deixat 
don  Ricart.)  Si  son  aquí! 

RICART 

Y  jo  tant  atrafegat  buscantho!  Donem! 

ISABEL 

(dona  a  mossèn  Ricart  el  barret  y  li  ajuda  a 
posar  el  manteu  mentres  veu  a  Ramon  y  el  sa- 
luda somrient.)  Ramon,  no  l'havia  vist... 

RAMON 

Senyoreta...  * 

ricart  (a  Teresa) 
Anem? 

TERESA 

Quan  vulga.  (a  Isabel)  Bona  nit. 

ISABEL 

(que  mirava  fixament  a  Ramon,  se  sorprèn) 
Donya  Teresa... 

RICART 

Pasr.i,  vostè,  y  tu,  passa  també,  Ramon... 
(Se  gira  >'s  troba  ab  la  mirada  d'Isabel). 

ISABEL 

Fins  a  la  vista  Ricart,  (somrient). 

RICART 

Per  què  rius  aixís? 

ISABEL 

Tampoch  puch  riure? 

RICART 

(embosantse  en  el  manteu) 
Si,  però  no  crech  que  aquesta  siga  ocasió 
oportuna...  (se'n  va). 

isabel  (rient) 
Quantes  coses  perquè  s'ha  mort  un  Bisbe! 
maurici  (somrient) 

Està  clar.  De  Bisbes  no'n  moren  tots  els 
dies.  Si  vostè  hagués  vist  el  palau,  quan  ha 
mort! ...  Ab  tot  y  qu'era  plè  de  capellans,  sem- 
blava un  infern. 

ISABEL 

Y  al  vicari  general,  l'ha  vist? 

MAURICI 

Ja  ho  crech  y  que's  donava  una  importàn- 
cia! Semblava  que  s'alabés  d'haver  matat  al 
bisbe,  (gran  rialla  d'Isabel)  De  debò!  Va  ja,  se- 
nyoreta -,me'n  vaig  cap  a  l'lglesia,|a  tocar  l'Ave 
Maria...  que  ja  es  hora.  Bona  nit. 

ISABEL 

Bona  nit,  Maurici.  Tanqui  la  porta. 

MAURICI 

Descuidi,  (saluda  y  se'n  pa  primera  es- 
querra). 

ESCENA  VIII 

(Isabel  va  a  entrar  al  menjador  cantant  la 
canso  quan  sent  la  veu  de  Ramon.  Ja  esjosch, 
casi  del  tot  y  la  paret  de  llglesià's  veurd  ilumi- 
nada  pel  sol  que's  pon). 

pamon  (desde  dintre) 

Se  pot  passar?  (entrant). 

ISABEL 

(un  xich  espantada) 
Es  vostè...  Ramon? 

ramon  (entrant  dins) 
Que  s'ha  espantat? 

isabel  (ab  angustia) 
Per  què  ha  tornat? 

RAMON 

Es  quel  seu  germà  m'envia  per  avisaria 
que  no  l'esperin  a  sopar,  perquè  potser  tarda- 
rà molt  a  venir. 

isabel  (més  iranquita) 

Ah,  l'envia  en  Ricart?  Moltes  gràcies.  Que 
soch  ximple.  M'havia  espantat,  (rient  nervio  ■ 
sament). 

RAMON 

(apropantse  a  ella) 
Per  què? 

ISABEL 

No  ho  sé.  Me  creya.  estar  sola...  y  encara 
que  he  conegut  desseguida  qu'era  vostè... 

RAMON 

Ah!  ha  conegut  qu'era  jo? 

ISABEL 

Si,  desseguida;  y  no  obstant  m'he  espantat. 
Es  estrany,  no  es  veritat?  Jo  que  he  viatjat 
tant,  sempre  sola  per  l'estranger  y  en  llochs 
perillosos. 

RAMON 

Sempre  sola? 

ISABEL 

Sempre.  Com  si  fos  un  home.  Se  coneix 
que  l'atmosfera  que  aquí's  respira,  m'ha  fet 
perdre  tot  el  valor  qu'abans  tenia,  (indicanili 
una  cadira  ab  limidés)  Vol  sentarse,  Ramon? 

RAMON 

Seuré  una  estona  fins  que  li  hagi  passat 
l'esglay. 

ISABEL 

Vaig  encendre  el  quinqué:  casi  no  s'hi 
veu. 

ramon  (ràpit) 
No...  (ab  energia). 

ISABEL 

No?  (mirantlo  fixament  assombrada). 

RAMON 

Encara  hi  ha  claror...  (cambiant  de  tò, 
rient  y  mirantla  fixament  Pausa.  Ella  se  dona 
compte  de  quell  mira  ab  insistència  la  rosa  que 
porta  al  cap  y  aprofitant  un  instant  en  que  Ra- 
mon se  gira,  se  la  treu  y  la  posa  junt  ab  les 
altres  en  el  crucifix) . 

ISABEL 

Y...  perquè  avuy  no  ha  visitat  a  la  malalta 
d'aquí  al  davant? 

RAMON 

Y  com  ho  sab? 

ISABEL 

Perquè  m'he  estat  casi  tot  el  dia  oi  balcó  y 
no  The  vist. 

RAMON 

No  he  pogut...  y  ho  sento. 

ISABEL 

Potser  l'esperava...  (somrient y  àb  intenció). 

RAMON 

Qui? 

ISABEL 

Aquesta  [senyora... 

RAMON 

No.  Ademés  que  ja  està  bé  y  puch  sospen- 
dre  les  visites  quan  vulgui. 

ISABEL 

Com  si  vostè  solsament  la  visités  perquè 
està  malalta! 

RAMON 

Donchs,  per  què? 

ISABEL 

Per  tot  lo  contrari.  Devegades  les  senyores 
qu'estàn  bones  necessiten  més  cuidados  que 
les  que  estan  malaltes. 

ramon  (rient) 

Això  si  que  no  ho  sabia. 

ISABEL 

Y  es  hermosa? 

RAMON 

Ni  hermosa,  ni  jova.  Es  una  senyora  molt 
rica,  molt  devota  y  que  té  molta  por  de  morir. 

ISABEL 

Que  tonta!  Quan  se  pert  la  joventut  y  la 
bellesa,  de  que  serveix  la  vida?  (cambiant  de 
tó)  A  mi,  no  m'impresiona  l'idea  de  morir. 

RAMON 

Permètim  que  no  ho  crega. 

ISABEL 

(ab  serietat  y  certa  tristesa) 
Donchs,  li  juro.  Abandonaria  la  vida  sen- 
se dolor.  Què  hi  faig  en  el  mon?  Soch  una 
planta  silvestre  que  va  néixer  entre  les  parets 
d'aquesta  casa,  ahont  may  arriba  la  calor  del 
sol!  Que  continuaré  vegetant  anysy  més  anys, 
sense  que  ningú's  fixi  en  mi.  El  dia  que 
m'arribi  l'hora,  deixaré  aquest  mon,  abando- 
naré per  sempre  aquestes  quatre  parets,  per 
deixar  el  llcch  a  un  altra  planta  com  jo.  Dí- 
guim  si  tinch  o  no  rahò. 

RAMON 

(que  l'ha.  escoltada  atentament) 

No;  no  té  rahò,  encara  que  no  l'hagi  inte- 
rrompuda. Primer  perquè  vostè  no  es  una 
planta  silvestre,  sinó  una  flor  de  jardí... 

ISABEL 

Jo? 

RAMON 

Si,  una  rosa  esplèndida,  com  la  que  fa 
poch  portava  entre  els  cabells.  Y  tampoch  es 
veritat  lo  què  diu,  perquè  hi  ha  algú  que  s'ha 
donat  compte  de  que  vostè  viu,  encara  que 
siga  entre  aquestes  parets  tristes  y  fredes. 

ISABEL 

Vostè  te  ganes  de  bromejar  y  això  no  està 
bé  en  vostè...  que  írequenta  la  societat  distin- 
gida, ahont  hi  ha  tantes  senyores  guapes  y 
elegants. 

RAMON 

(ab  serietat  y  lentament) 
No'n  conech  cap,  que  valgui  més  que  vostè. 

ISABEL 

Parla  aixi  perquè  casi  estem  a  les  fosques  y 
n  o  s'hi  veu. 

RAMON 

Encara  que  no  hi  vegi,  tinch  bona  memò- 
ria. 

ISABEL 

Vostè  vol  afalagarme  dient  lo  que  no  creu. 

RAMON 

Y  què  lograría? 

ISABEL 

Es  veritat!  (apropantse  y  apoyant  els  colles 
sobre  la  taula)  De  manera  que  vostè  creu  que 
encara  puch  agradar! 

RAMON 

(exitat  y  agafantli  una  mà) 
Per  què  vol  que  ho  repeteixi? 

ISABEL 

(aixecantse  y  retirant  la  mà  bruscament) 

No,  dèixim.  Res  més  que  per  sentirho.  Per 
convèncem  de  qu'encara  no  he  mort.  Hi  ha 
vegades,  que  sento  la  sensació  de  qne  estich 
enterrada  en  un  subterrani  molt  rondo  y'm 
pregunto:  soch  jo  o  la  meva  ombra  la  que  ca- 
mina invisible  per  aquesta  casa?  Y  voldria 
qu'algú,  fos  qui  fos,  me  parlés  molt  de  mi...  a 
fi  de  tornarme  la  conciencia  del  meu  propi 
ser,  per  recordarme  que  soch  una  dóna  viva  y 
no  una  pobra  ànima  en  pena,  sense  cara  ni 
cós.  Me  comprèn? 

RAMON 

Perfectament. 

ISABEL 

Per  compendre  les  meves  paraules,  neces- 
sitaria haverme  conegut  en  altres  temps!  Ara 
no  soch  la  mateixa.  Ni  soch  jove,  ni  hermosa! 
Me  trobo  tan  sola!  (se  deixa  caure  en  el  silló  al 
altre  costat  de  la  taula). 

RAMON 

(Sense  moures,  ab  timidés  y  veu  baixa  però 
intensa)  No,  sé;  jo  no  The  coneguda  abans, 
però  desde  el  primer  dia'm  va  semblar  tant 
superior  a  les  demés  dones... 

ISABEL 

De  veres? 

RAMON 

Si.  No  sé  com  esplicarme.  En  la  manera 
que'm  paria,  en  la  manera  de  caminar,  en  els 
seus  ademans...  se  nota  tot  seguit  que  ha  res- 
pirat un  altra  atmosfera  de  més  vida  y  més  Ui- 
vertat  que  la  nostra,  que  ha  conegut  altres 
paissos  y  altres  costums,  y  que  no  ha  estat  tan- 
cada, com  en  una  presó,  entre  les  muralles 
d'una  capital  de  provincià.  En  vostè  es  luxe 
capritxós  y  original,  es  gràcia  y  distinció  fins 
la  sencillés  en  el  vestir. 

ISABEL 

{com  parlant  ab  ella  mateixa,  ab  veu  ronca y 
mitg  tancant  eh  ulls.)  Si  sabés  com  me  fortalei- 
xen  les  seves  paraules,  encara  que  no  les  crech 
sinceres!  Son  alenades  d'aire,  de  l'aire  pur  del 
camp,  que'm  ve  a  trobar  dins  del  sepulcre... 
(Repiquen  lenta  y  gravement  les  campanes  de 
l'iglesia  que  segueixen  durant  tota  l'escena  fins 
que  sindiqui.)  L'Ave  Maria!  (posantse  repenti- 
nament  dreta  ab  una  contracció  nerviosa  del  seu 
cos.)  No  sé  què  tinch  avuy!  El  meu  cap! 
ramon  (aixecantse) 

Jo  tampoch  estich  bé.  Potser  es  l'aroma  de 
les  roses. 

isabel  (dirigintse  al  balcó) 

Obriré  una  mica  el  balcó. 

RAMON 

(ràpidament  y  ab  un  crit  sofocat) 
No.   (Isabel  se  deté  espantada  y  tremolosa 
prop  del  balcó.  L habitació  està  a   les  josques; 

solsament  entra  per  la  finestra  una  mica  de  la 
claror  vermellosa  del  crepúscol.  Ramon  sembla 
possesionat  de  mor  lat  ansietat.  Per  últim  mur- 
mura suplicant  y  ab  veu  alterada  )  Isabel!  Isa- 
bel! L'estimo! 

isabel  (tremolant) 
Per  caritat,  Ramon! 

RAMON 

Isabel!  (apropantse) 

ISABEL 

Per  Deu,  vàgissen,  vàgissen  desseguida! 

RAMON 

No  puch  dissimular  més  temps  el  meu 
amor! 

ISABEL 

No,  no  s'acosti.  Vàgissen.  Jo  no  soch  digne 
del  seu  afecte.  Soch  una  boja.  Vostè  es  tant 
jove!  Seria  una  mala  acció,  per  part  meva.  Và- 
gissen, Ramon;  jo  li  suplico... 

RAMON 

Però  si  l'estimo  honradament  y  si  vostè  vol 
demà  mateix  parlo... 

ISABEL 

No;  vostè  no  parlarà  ab  ningú;  això  no  pot 
ser...  [Paren  de  tocar  les  campanes.) 
ramon  (junt  a  ella) 

Isabel,  si  fa  molt  temps  que  l'estimo!  (ab 
bogeria  y  apropantse  més.)  Desde  que  la  vaig 
veure...  (Les  últimes  paraules  les  diu  casi  junt  a 
la  cara  d'Isabel  y  ja  abrassantla.)  Isabel... 

ISABEL 

(volent  Jugir  y  no  podent) 
Pobra  de  mi!  Qu'estich  perduda! 

RAMON 

Isabel,  t'estimo  ab  tota  l'ànima!  (abras- 
santla) 

ISABEL 

(abandonantse  en  els  seus  brassos) 

Yjo...  també,  Ramon,  t'estimo...  t'estimo. 
(parlant  ab  emoció  y  molt  poch  a  poch.) 

RAMON 

{la  sosté  abraSbantla  y  la  besa  amorosament 
en  el  front  Se  sent  tocar  en  un  altra  iglesia  el 
repiqueig  de  l'Ave-María  mentres  Ramon  diu, 
ab  intens  amor,  mentres  la  besa.)  Isabel!...  Isa- 
bel meva!... 


TELO 


ACTE  TERCER 


Els    lliris 


La  mateixa  decoració  dels  altres  actes.  Han  pas- 
sat dos  mesos.  Es  de  nit;  després  de  sopar.  Del  men- 
jador que  ilumina  un  quinqué  ab  pantalla  verda, 
arriba  Sns  al  despaig  alguna  claretat  que  apenes  fa 
disminuir  la  foscor  de  l'habitació.  El  balcó  està  obert 
En  els  llorers,  en  lloch  de  roses  hi  haurà  lliris  de 
Sant  Antoni.  En  la  taula  del  menjador,  encara  hi 
haurà  les  estovalles,  copes,  plats,  ampolles,  etc, 
etc.  Les  vidrieres  tancades  o  ajustades. 


ESCENA  I 

Al  voltant  de  la  taula  estan  sentats  don  Ri- 
cart, don  Jaume  y  Isabel  Abans  d' aixecar  se's 
senyen.  Don  Ricart  s'avensa  y  obre  de  bat  a  bat 
les  vidrieres.  Isabel  vesteix  el  mateix  vestit  setise 
devantal.  Surt  després  Assumpció. 

RICART 

Vaya  un  sopar!  Avuy  si  que  l'hem  fet  de- 
junar, don  Jaume. 

JAUME 

(encara  aprop  de  la  taula,  aixugantse  ab  el 
tovalló.)  Vol  callar,  don  Ricart! 

RICART 

Que  fosch  que  està  això!  Isabel,  vols  portar 
llums? 

ISABEL 

Desseguida.  (sen  va,  porta  cuina) 

JAUME 

Sab  que  la  seva  germana  està  desconeguda? 
No  ha  obert  la  boca  en  tot  el  sopar. 

ricart  (ab  amargura) 
Desde  fa  algun  temps  està  de  mal  humor. 
Aixís  me  paga  lo  que  he  íet  per  ella!  Encara 
no  n'hi  ha  prou  ab  lo  que... 

JAUME 

(interrompenilo  ràpidament) 
Ja  torna;   silenci,   (entra  Isabel,  portant  un 
quinqué,  seguida  de  Assumpció). 

ISABEL 

(parlant  a  Assumpció) 
Sí,  sí,  acabi  aviat  y  després  podrà  anarsen. 

ASSUMPCIÓ 

Es  que  avuy  es  el  sant  del  meu  germà,  Sant 
Antoni,  y  no  he  faltat  may  en  semblant  dia. 

ISABEL 

Sí,  sí;  ja  m'ho  ha  dit  al  menos  vint  ve- 
gades (deixa'l  quinqué  sobre  la  taula.)  Ricart, 
manes  alguna  cosa  a  l'Assumpció? 

RICART 

No;  jo  no. 

ISABEL 

Donchs  ja  se'n  pot  anar,  y  fins  demà. 

ASSUMPCIÓ 

Gràcies,  senyoreta,  (despara  la  taula  ab  gran 
pressa  y  després  se'n  pa.) 

JAUME 

(mirant  les  flors  y  somrient) 
Sant  Antoni!  Quantes  flors  del  Sant!  (a  Isa- 
bel) Es  idea  de  vostè  la  d'adornar  ab  flors  el 
despaig  del  senyor  rector? 

ISABEL 

(oprimintse  els  polsos  ab  i^este  de  dolor) 
No,  ho  confesso;  ja  fa  temps  que  no  se'm 
acuden  bones  idees. 


FLAMES  EN  L'OMBRA  8 1 


jaume  (seniantse) 
Però  abans  bé  era  vostè  Ja  que... 

RICART 

Sí,  abans,  no  passava  dia  sense  que  la  meva 
germana  renovés  les  flors  y  arreglés  les  llànties 
de  les  imatges...  però  ara,  quanta  diferencia! 
Ho  abandona  tot,  no's  preocupa  de  rès;  ni 
d'ella  mateixa,  que  es  tot  lo  qu'es  pot  dir.  Per 
què?  Això  es  lo  que  no  sé. 

ISABEL 

Donchs  jo  t'ho  diré.  Perquè  maborreixo. 

RICART 

Motiu  de  més  perquè... 

ISABEL 

T'enganyes,  Ricart.  Tu  creus  que  en  el 
mon  solsament  s'aborreixen  els  que  no  fan 
rès...  y  creu  que  moltes  vegades  nos  fa  rès 
perquè  tot  aborreix.  (Repeteixel  geste  de  dolor 
dels  polsos ) 

RICART 

(s'encongeix  d  espatlles  ys  gira  cap  a  don 
Jaume.)  Aquets  lliris,  don  Jaume,  me'ls  han 
regalat  els  meus  feligresos. 

JAUME 

De  debò? 

RICART 

Però  han  sigut  els  pobres,  naturalment, 
perquè  els  altres,  els  richs,  no  tenen  ni  temps 
de  consulter  el  calendari  y  prou  fan  recor- 
dantse  de  quan  es  diumenge  y  anant  a  missa, 
quan  no  se'n  descuiden.  Y  de  quina  manera 
més  delicada  me'ls  haa  ofert! 

JAUME 

Còm? 

RICART 

M'he  conmogut   de   debò!  Tots  els   meus 

pobres  varen  acordar  donarme  una  sorpresa  y 
aquesta  matinada,  abans  que  sortís  el  sol,  han 
vingut  els  seus  fills  en  comissió,  a  portàrmels. 

JAUME 

Idea  poètica!  La  matinada,  els  lliris,  els 
nens:  tot  ignocencia.  De  qui  deu  haver  sigut 
l'idea? 

ISABEL 

D'algún  bromista,  de  segur. 

JAUME 

Per  què,  senyoreta? 

ISABEL 

Perquè  per  mi  ha  sigut  una  burla  cruel  fer 
reunir  tant  dematí  a  tanta  canalla.  Y  quina 
mena  de  canalla!  Perquè  han  armat  un  gran 
esvalot  y  els  he  renyat,  s'han  burlat  de  mi  y 
fins  m'han  insultat. 

JAUME 

Es  possible? 

ISABEL 

Y  vostè  se  n'estranya?  Tota  la  canalla  es 
dolenta. 

jaume  (ab  tendresa) 
Oh!  No  es  vritat. 

ISABEL 

(cada  moment  més  agressiva) 
Tots  son  dolents;  els  diem  ignocents,  bons 
y  ingènues  y   en   realitat  son  més  crudels  y 
maliciosos  que'ls  mateixos  homes. 
jaume  (seriós) 
Maliciosos  els  nens! 

ISABEL 

Sí,  don  Jaume.  Com  afilis  nostresque  son, 
encara  no  han  après  a  fingir  ni   a  dominarse. 

RICART 

Isabel,  estàs  boja? 

ISABEL 

Tu  no'  Is  coneixes  bé.  Oprimeixen  als 
dèbils,  martiritzen  a  n'els  animals,  se  burlen 
de  la  desgracia  y  en  tot  son  egoistes,  malvats. 

RICART 

Prou,  Isabel.  Segurament  avuy  no't  deus 
trobar  bé. 

ISABEL 

Sí,  tinch  un  mal  de  cap  terrible. 

RICART 

Donchs  ves  a  descansar.  Aquest  vespre  has 
dit  unes  coses!  Apa,  ves  a  dormir  y  demà, 
quan  recordis  lo  que  has  dit,  te'n  penediràs. 

ISABEL 

Si,  més  val  que  vagi  al  llit  No'm  trobo  bé. 
Ab  el  seu  permís,  don  Jaume. 

JAUME 

(que  encara  està  aiontat  per  la  sorpresa) 
Per  mi.  .  vagi...  vagi. 

ISABEL 

Gràcies.  Bona  nit...  y  perdònim. 

JAUME 

Bona  nit. 

ISABEL 

Fins  demà,  Ricart. 

RICART 

Y  no't  descuidis  de  resar.  (Isabel  entra  al 
menjador,  agafa  una  palmatoria  y  se'n  va  per 
la  dreta.) 

ESCENA  II 

RICART 

(després  d'haver  callat  fins  que  Isabel  fu.  des- 
aparescut.)  Ja  ho  veu,  don  Jaume,  fins  ahont 
hem  arribat! 

JAUME 

Estich  atontat.  Si  fos  germana  meva,  con- 
fesso que  no  estaria  tranquil.  Pobra!  Quanta 
desesperació  y  quanta  amargura  en  les  seves 
paraules!  Y  no  pot  ser  algun  desengany  la 
causa  del  seu  estat? 

RICART 

No  ho  crech.  A  jutjar  per  la  vida  que  ha  fet 
aquest  temps  al  meu  costat,  més  aviat  crech 
que  ara  sufreix  les  conseqüències  del  seu  mal 
pas.  Va  tornar  ab  lanima  malalta,  ab  ferides 
incurables!  May  me  perdonaré  la  debilitat  que 
vaig  tenir  obrintli  de  nou  les  portes  de  casa. 

JAUME 

D'això  jo'n  soch  l'únich  culpable! 

RICART 

Y  jo  li  reconech  aquest  mèrit,  don  Jaume. 
Tant  es  aixís,  que  avuy  torno  a  preguntarli:  de 
què  ha  servit  la  pietat?  Quin  bé  ha  produhit? 
Una  dóna  que  sofreix  y  que  no  pot  curar  y  un 
home,  jo,  qu'està  acabat! 

JAUME 

No,  mossèn  Ricart. 

RICART 

Sí,  acabat;  perquè  sota  el  pes  de  tanta  ad- 
versitat y  de  tanta  injustícia,  he  arribat  a  dub 
tar  de  si  la  caríiat  es  un  pecat  y  la  virtut  un 
mal. 

JAUME 

Don  Ricart...  vostè  pronunciar  semblants 
paraules? 

ricart  (impetuós) 

De  què  m'han  servit  trenta  anys  de  treball, 
de  fè,  de  bona  voluntat,  de  rígida  observancia 
de  tots  els  meus  devers?  L'únich  fruit  que 
avuy  recullo,  es  trobarme  igual  que  quan  vaig 
comensar  la  carrera;  pobre  instrument  de  la 

voluntat  dels  alttes...  pitjor  encara:  de  la  sola 
voluntat  del  meu  enemich,  que  desde  ara  pot 
venjarse  de  mi  sempre  que  vulgui. 

JAUME 

(aixecantse  y  apropantse  a  ell,  parlantli  ab 
dolcesa.)  Calmis,  calmis.  Comprenen  el  seu 
estat  actual  d'amargura  y  me  l'esplico.  Deu 
vol  probar  una  vegada  més  la  seva  humilitat... 
però  no  per  això  ha  de  suposar  que'l  nou 
bisbe... 

RICART 

El  conech  y  no'm  faig  ilusions  respecte  als 
seus  sentiments  evangètichs.  En  quan  trobi 
ocasió,  probaré  el  seu  rencor. 

JAUME 

No  ho  crech  aixís. 

RICART 

Ens  hem  combatut  els  "dos  (sense  pietat... 
l'un  de  l'altre  ..  Ha  triomfat  y,  no  ho  dubti, 
no  sabrà  perdonar  al  vensut. 

JAUME 

En  vostè  consisteix  el  no  darli  motiu. 

RICART 

Però  no  sab  vostè  que  una  sencilla  calum- 
nia es  una  arma  tormidable  en  mans  d'un 
bisbe,  per  atacar  a  un  pobre  sacerdot?  Ab  la 
presencia  de  la  meva  germana  aquí,  )*a'n  té 
prou...  el  mal  exemple...  el  prestigi  perdut... 
l'escàndol.  Que  poques  probes  necessitarà  per 
retirarme  les  llicencies!.,  y  allavors.  me  veuré 
per  forsa  fora  d'aquesta  casa  ahont  he  viscut 
tants  anys,  per  anar  desterrat  a  acabar  els  dies 
que'm  faltin  de  vida  lluny,  molt  lluny,  en 
qualsevol  pobra  parròquia  de  la  montanya. 
(desesperat  y  mitg  plorant,  se  cobreix  el  rostre 
ab  les  mans.) 

JAUME 

(ab  serietat,   després  duna  petita  pausa  y 

mirantlo  fixament.)  Repeteixo  que  no  ho  crech 
Però,  y  si  fos  aixís? 

RICART 

{aixecant  el  cap  bruscament) 
Y  vostè  m'ho  pregunta? 

jaume  (ab  energia) 
Sí;  perquè  si  això  li  passa,  deu  alegrarse  de 
l'avís  de  la   Providencia   y  obehir  sense  pro- 
testa les  ordres  del  senyor  Bisbe. 

RICART 

(posantse  dret  y  encarantse  ab  orgull  ab  don 
Jaume.)  No,  mossèn  Jaume!  Parlem  clars  y 
davant  per  davant.  Jo  no'm  vaig  fer  sacerdot 
perquè  l'amo'm  trepitgés!  Aquesta  sotana,  la 
porto  com  uniforme  de  soldat,  això  sí;  però 
no  com  cadena  d'esclau. 

jaume  (ab  humilitat) 

Gomprench  que  rès  puch  fer  al  costat  seu 
y'm  retiro. 

RICART 

Vostè  també  m'abandona? 

JAUME 

Veig  que  sols  consegueixo  irritarlo  y  pre- 
fereixo anarmen...  Ademés  son  prop  de  dos 
quarts  de  deu  y  vostè  m'ha  dit  qu'esperava 
una  visita. 

RICART 

Sí,  es  veritat. 

JAUME 

Bona  nit. 

RICART 

Bona  nit.  (li  apreta  afectuosament  la  mà.) 
Quan  ens  tornarem  a  veure?  (Jaume  li  dona  la 
mà  ab  timidés.) 

JAUME 

No  sé;  quan  vostè  vulgui,  ((se'n  va  depressa, 
sense  mirar  lo,  per  la  esquerra.) 

ESCENA  III 

Desseguida  que  desapareix  don  Jaume,  Ri- 
cart mou  tristement  el  cap;  s'apropa  al  balcó  y 
el  tanca;  desprès  entra  al  menjador  y  escolta  a 
la  porta  per  ahont  se  n'ha  anat  Isabel;  després 
apaga  la  llàntia,  tanca  la  vidriera  y  entra  al 
despaig.  En  aquest  moment  se  sent  trucar  a  la 
porta  del  rebedor.  Ricart  agafà  el  quinqué 
que  hi  haurà  sobre  la  taula  y  se'n  va  primera 
esquerra.  Apareix  desseguida  seguit  de  don  Ra- 
Jel  que  va  ab  trajo  de  frach,  abrich  y  barret  de 
copa. 

RICART 

Passi,  senyor  Prats.  Ja  veu  qu'estich  sol. 
(deixa  el  quinqué  a  la  taula.) 

RAFEL 

(ve  un  xich  exitat,  després  d'una  disbauxa) 
Don   Ricart,  dispènsim    si'm  presento   de 
frach  y  corbata  blanca,  com  si  anés  a  un  ball.. . 
Però  uns  amichs  m'han   invitat  a  un  sopar  y 
per  no  perdre  temps  he  vingut  aíxis  mateix. 

RICART 

Jo  l'he  citat  a  n'aquesta  hora,  perquè  es  la 
en  que  tots  ja  dormen  aquí,  y  com  que  vostè 
solicitava  que  l'entrevista  fos  a  soles... 

RAFEL 

Això  mateix,  a  soles...  y  vaig  al  assumple 
de  dret.  Me  permet?  (indicantli  una  cadira) 

RICART 

Segui,  segui. 

RAFEL 

(seyení  y  deixant  el  barret  sobre  la  taula) 
Vostè  no  seu?  (vol  aixecarse). 


RICART 

No;  prefereixo...  no's  mogui,  no. 

RAFEL 

Primerament  voldria  saber  què  ha  pensat 
al  rebre  el  meu  volant  escrit  en  llapis. 

RICART 

No  he  pensat  rès.  Declaro  francament  que 
no  m'he  molestat  en  volguer  endavinar  l'ob- 
gecte  de  la  seva  visita. 

RAFEL 

Molt  bé.  Donchs  al  grà...  Díguim,  don  Ri 
cart:  no  ha  "notat  cap  novetat  a  casa  seva? 

RICART 

Novetat?  Espliquis,  espliquis... 

RAFEL 

No  ha  notat  l'ausencia  d'una  persona  que'l 
visitava  casi  a  diari? 

RICART 

El  seu  fill,  potser? 

RAFEL 

Precisament. 

ricart  (ab  calma) 
Sí,  he  observat  que  no  venia...  però  com 
que  va  dirme  que  tenia  mojts  malalts... 

RAFEL 

Si,  això  es  veritat;  però  no  es  aquesta  la 
causa  que  l'ha  allunyat  d'aquí  y  que'l  seguirà 
allunyant. 

RICART 

(mirantlo  fixament) 
Donchs  quina  es? 

RAFEL 

(procurant  atenuar  lasperesa  de  la  frasse 
ab  una  somrisa  )  Perquè  la  seva  mare...  y  jo 
li  hem  aconsellat. 

RICART 

Còm?  Però  es  possible!  També  donya  Te- 
resa! Y  per  quin  motiu? 

RAFEL 

Nosaltres,  doti  Ricart,  ja  sab  qu'estàvem 
orgullosos  del  afecte  que  sentia  pel  nostre  fill, 
però  hem  cregut  prudent  interrompre  una  fa- 
miliaritat que  podia  ser  perillosa. 

RICART 

Li  prego  que  parli  ab  més  claretat.  Les  se- 
ves manifestacions  ambigües,  necessiten  una 
esplicació  terminant. 

RAFEL 

En  Ramon,  degut  al  seu  caràcter  tímit  y 
reservat,  y  per  l'educació  que  ha  rebut  de  la 
seva  mare,  segueix  sent  un  noy  gran  sense  ex- 
periència ni  reflexió  y  es  molt  natural,  donchs, 
que  la  primera  dóna  ab  la  que  ha  tingut  oca- 
sió d'intimar  una  mica,  li  hagi  fet  perdre  el 
cap. 

RICART 

Yquè? 

RAFEL 

Donchs  que's  va  enamorar. 

RICART 

Però  de  qui? 

RAFEL 

Y  m'ho  pregunta?  De  la  seva  germana! 

RICART 

(ab  sincera  incredulitat,  somrient  desdenyo - 
sament  y  encongintse  d'espatlles.)  De  l'Isabel? 
Impossible! 

RAFEL 

Per  què  impossible? 

RICART 

Perquè  té  més  anys  qu'ell. 

RAFEL 

Les  dones  no  tenen  més  edat  que  la  que 
representen,  y  la  seva  germana,  encara  que 
sembli  un  miracle,  està  tant  cambiada  que 
sembla  una  nena.  Vostè  no  va  reflexionar,  don 
Ricart,  que'ls  jochs  més  ignoscents,  son  terri- 
blement perillosos  segons  en  quines  circuns- 
tancies!  S'han  vist  a  totes  hores,  han  parlat  ab 
llibertat...  vostè  ho  ha  ocasionat. 

RICART 

Jo? 

RAFEL 

Si,  vostè  que  passava  les  hores  fora  de  casa 
o  mentres  tant  ells  se  quedaven  devegades 
sols. 

RICART 

Si  tot  es  tal  com  vostè  conta,  aprobo  in- 
condicionalment la  seva  conducta  y  encara 
que  sento  de  debò  l'aussencia  del  seu  fill,  re- 
conech  que  lo  més  convenient  es  rompre  per 
sempre  aquesta  familiaritat. 

RAFEL 

Ho  creu  així? 

RICART 

Sense  cap  dubte. 

RAFEL 

Donchs  pera  que  tot  acabi  desseguida  y 
per  sempre,  he  vingut  a  parlar  ab  vostè,  a  fi 
de  invocar  la  seva  intervenció. 

RICART 

La  meva  intervenció?  Per  què?  En  Ramon 
no  ha  obehit  les  seves  ordres? 

RAEEL 

Sí,  ell,  sí;  ha  promès  oblidar...  però  en 
aquets  casos,  don  Ricart,  no  n'hi  ha  prou  ab 
el  consentiment  d'un...  y  es  el  cas  que  la  seva 
germana...  no's  resigna. 

RICART 

(ab  sorpresa  y  indignació) 
Deu  meu!  Ah,  infame!  Ara  m'esplico!... 

RAFEL 

Segurament  ella  no  es  tant  culpable  com 
el  meu  fill. 

RICART 

Li  prego  que  no  la  defensi. 

RAFEL 

Les  dones  ja  sabem  com  son. 

RICART 

Però  què  es  lo  que  vol?  Què  exigeix? 

RAFEL 

Donchs  que  no's  conforma  y  potser  ab  l'es- 
peransa  d'atràurel  de  nou  el  persegueix  cons- 
tantment, atormentantlo  ab  cartes  y  recados. 
(Ricart  s  oprimeix  el  cap  ab  les  mans.)  Vostè  ja 
pot  fígurarse  l'estat  intranquil  en  que'ns  tro- 
bem a  casa,  procurant  evitar  qualsevol  boge- 
ria del  nostre  fill.  Si  ell  hagués  llegit  l'última 
carta  d'ella,  segurament  no  ens  hauria  obehit. 

RICART 

L'han  interceptat? 

RAFEL 

Sí. 

RICART 

Y  la  té  aquí? 

RAFEL 

Sí.  Me  l'han  donada  al  sortir  de  casa. 

RICART 

Dònguimela. 

RAFEL 

Això  sí  que  no. 

RICART 

Per  què? 

RAFEL 

Perquè  no  puch. 

RICART 

Hem  arribat  a  un  punt  en  qu'es  precís  que 
jo  sàpiga  la  veritat  de  tot. 

RAFEL 

Però  si  estich  convensut  de  que  tot  lo  que 
en  ella  diu  son  mentides. 

RICART 

No  perdem  temps;  me  l'ensenya  o  no? 

RAFEL 

Ja  que  vostè  ho  vol...  Tinga,  però  li  prego 
que  tinga  calma  y  que  consideri  que  segura- 
ment ha  sigut  escrita  en  un  moment  de  bo- 
geria. 

RICART 

Sí,  sí.  (Don  Ricart  agafa  la  carta,  s'apropa 
al  llum  y  comensa  a  llegiria.  Les  seves  faccions, 
mentres  llegeix,  expressen  un  dolor  que  pa  crei- 
xent y  ques  torna  al  fi  astorament  y  aflicció;  les 
seves  mans  tremolen  convulses,  les  Jaccions  se  li 
contrauhen  y's  desencaixen  els  seus  ulls.  Quan 
acaba  sembla  ques  queda  exhauste;  el  bras  que 
tenia  la  carta  cau  inerte  y  tot  el  cos  revela  una 
actitut  de  projonda  postracció,  ab  la  mirada  ex- 
traviada  y  la  veu  tremolosa).  Es  mare!  Es 
mare! 

RAFEL 

No  ho  crega,  don  Ricart! 

RICART 

Però  no  ho  ha  llegit? 

RAFEL 

Sí,  ho  he  llegit;  però  no  es  veritat, 

RICART 

El  seu  fill  no  es  millor  que  aquesta  desgra- 
ciada. Son  l'un  per  l'altre.  (se  cobreix  la  cara 

ab  les  mans;  la  carta  queda  sobre  la   taula.) 

RAFEL 

Jútgils  com  vulga.  Però  ara  lo  que  convé 
es  que  vostè  fassi  valdré  la  seva  autoritat  de 
germà  sobre  ella  y  que  la  convenci,  a  fi  de  que 
deixi  tranquil  al  meu  fill. 

RICART 

{aixecant  la  cara  que  ha  cambiat  d'expressió 
y  s  ha  tornat  dura  y  amenassadora.  Parla  ab 
veu  resolta.)  No,  senyor  Prats. 

RAFEL 

Com?  Ara  diu  que  no? 

RICART 

Dich  qüe  no,  perquè  per  la  carta  he  sabut 
alguna  cosa  més,  molt  important...  en  ella  diu 
que'l  seu  fill  havia  jurat... 

RAFEL 

Això  no  es  veritat! 

RICART 

Si  no  ho  fos,  ella  no  li  recordaria.  El  seu  fill 
la  va  trobar  al  costat  meu,  tranquila  y  honesta, 
y  per  ell  l'Isabel  se  veu  precipitada  altra  ve- 
gada en  el  mal  camí  que  ja  havia  abandonat. 
Es  possible  que'l  seu  fill  puga  eludir  tanta  res- 
ponsabilitat? 

RAFEL 

El  meu  fill  no  pot  oferir  l'única  reparació 
que  vostè  exigiria. 

RICART 

Per  què? 

RAFEL 

Perquè  la  seva  germana  durant  el  temps 
que  ha  estat  fóra... 

RICART 

Què?  Què  ha  fet  aquesta  desgraciada? 

RAFEL 

Segons  la  gent... 

RICART 

Y  per  això  vostè  ja  creu  que'l  seu  fill  no 
està  obligat  a  rès...  ho  creu  aixís?  (ab  calma 
aparent.) 

RAFEL 

Naturalment! 

RICART. 

(De  prompte  dona  un  crit,  se  posa  dret  com 
unajera,  agafa  una  cadira  y  fà  ademàn  de  ti~ 
ràrseli  a  sobre)  Miserable! 

RAFEL 

Don  Ricart! 

RICART 

Fent  un  suprem  esfors  per  dominarse  y 
senyalantli  la  porta  y  ab  veu  primerament  impe- 
riosa y  després  tremolosa  per  V emoció.)  Fora  de 
casa  meva!  Fora,  o  no  responch  de  mi!  Què 
aquest  hàbit  me  protegeixi  contra  la  temptació! 
Fora,  mal  home!  Fora  de  casa  meva!  al  ca- 
rrer... (Rafel  segueix  un  segon  vacilant;  després 
moviment  d  espatlles  d  indiferència  y  fent  una 
pro  fonda  reverencia  se'n  và    primera  esquerra. 

ESCENA  IV 

(Don  Ricart  se  passa  les  mans  pér  la  cara  en 
actitut  de  muda  desesperació.  Pausa  curta.  Des- 
prés, de  prompte  se  dirigeix  al  fons,  obra  vio- 
lentament les  vidrieres,  entra  al  menjador  y 
s  atura  davant  de  l'habitació  d  Isabel.) 

ricart  (cridant) 
Isabel!  Isabel!  (Pausa,  com  si  esperés  contes- 
tació.) Surt...  desseguida.  Depressa...  com  esti- 
guis, (altra pausa  curta.)  Sí  ..  t'espero,  (baixa  al 

prosceni,  s'apropa  a  la  taula  agafa  la  caria  y's 
queda  dret,  ab  la  mà  sobre  el  cor  com  aturant 
les  palpitacions.  Isabel  entra  precipitadament  a 
mitg  vestir  tenint  en  compte  que  toies  les  pren  - 
des  han  de  ser  blanques.) 

ISABEL 

(ab  naturalitat,  però  un  xich  angustiada) 
Que't  passa  Ricart?  Què  tens?  M'has  espan- 
tat! Casi  ja  estava  dormidal  Te  trobes    mala  - 
ment?  Vols  alguna  cosa? 

RICART 

(quan  esta  al  seu  costat  li  presenta  la  car- 
ta.) Té! 

ISABEL 

(ab  sobressalt  y  retrocedint) 
La  meva  carta! 

RICART 

La  coneixes? 

ISABEL 

Gòm  es  que  la  tens  tú? 

RICART 

Contestem,  (amenassador) 

ISABEL 

(cambiant  de  to  y  ab  resolució  ombrívola  y 
desesperada.)  Sé  lo  qu'haig  de  fer...  Adéu... 
(actitut  d'ar.arsen.) 

ricart  (ab  energia) 
Esperat! 

ISABEL 

(Se  deté  un  moment  y  després  continua  cap  a 
la  porta.)  Per  què?  Tot  ha  acabat!  Deixem  se- 
guir el  meu  destí.  No'm  veuràs  may  més! 

RICART 

(posantse  davant  de  la  porta) 
No,  no  sortiràs  sense  qu'abans  parlem. 


ISABEL 

Y  per  què? 

RICART 

(ab  terrible  decissió) 
Perquè  vuy  que  parlis.  Perquè  vuy  saber 
còm  es  la  teva  ànima,  si  algun  frè,  algun  es- 
crúpol, alguna  repugnància,  l'han  lliurada  al- 
guna vegada  del  vici  y  de  la  corrupció.  Vuy 
saber  qui  ets,  geni  del  mal  de  la  meva  vida!  Y 
ara  ho  sabré,  encara  qu'hagi  d'atormentarte 
per  saber  la  veritat! 

ISABEL 

(davant  dels  insults  s'ha  redressat  desajiantlo 
ab  la  mirada.)  Yquan  sàpigues  la  veritat,  po- 
bre germà! 

RICART 

Allavors  jo  mateix  t'obriré  la  porta  per 
llensarte  fora,  a  lo  desconegut,  d'ahont  no  de- 
vies haver  tornat  may!  (agajantla  per  un  bràs) 
Però  ara  vuy  que't  confessis,  y't  confessaràs... 
sinó  al  germà,  que  per  tú  ha  mort,  al  sacer- 
dot que  viu  y  pot  jutjarte. 

ISABEL 

(cayenl  als  seus  peus  suplicant) 
Ricart,  escoltem  y  tingues  pietat.  L'estimo, 
soch  seva,  y  m'abandona!  (plorant  desespera- 
dament). 

RICART 

L'estimes!  Y  aixís  vols  justificar  la  culpa! 
Però  ni  això  es  veritat!  Tú  no  pots  estimar 
Vas  caure  per  vici! 

ISABEL 

No,  t'ho  juro! 

RICART 

Sí,  per  perversió  sacrílega. 

isabel  (ab  espant) 
Què  dius,  Ricart? 

ricart  {ab  veemencia) 

Estimarlo!  Desgraciada!  Si  tu  l'haguessis 
estimat  ab  amor  pur,  qu'es  ferma  esperansa  de 
l'esperit  y  no  brutal  desitg  de  la  carn,  hauries 
amagat  el  teu  sentiment  com  una  vergonya, 
tement  tant  solsament  qu'ell  ho  sospités;  hau- 
ries rebutjat  les  seves  carícies,  com  tempta- 
cions infernals. 

isabel  {ab  desesperació) 

Vaig  ser  dèbil,  Ricart.  .  t'ho  juro...  t'ho 
confesso...  vaig  perdre  el  cap...  Tu  no  sabs  lo 
qu'es  sentir  una  passió  que  devora...  es  un 
deliri  qu'esborra  tots  els  pensaments,  totes  les 
refleccions...  es  sommiar  ab  els  ulls  molt 
oberts,  com  els  bojos!  La  voluntat  fuig,  els 
sentits  s'adormen  y  el  cor  es  el  que  s'entrega, 
el  que'ns  pert! 

RICART 

{ab  veu  trencada) 
Calla,  calla,  desventurada! 

isabel  {com  delirant) 
L'estimo!  L'estimo  ab  tota  l'ànima  {redres- 
santse.)  Creume;  es  la  meva  única  escusa. 

RICART 

No,  no't  crech! 

ISABEL 

T'ho  juro  per  la  memòria  de  la  nostra 
mare! 

RICART 

No  pronuncihis  aquest  nom,  qu'es  una 
blasfèmia  en  els  teus  llavis!  {Isabel  calla  y  el 
mira  ab  por-,  ell  segueix  parlant  ab  veu  insegura 
y  trencada.)  Üncara  que'l  teu  amor  fòs  cert, 
tampoch  tindries  disculpal  Què  n'esperaves  d' 
aquest  amor  insensat? 

ISABEL 

No  n'esperava  rès. ..  rès.  Vaig  voler  resistir 
y  no  vaig  poder! 

RICART 

No  tens  ni  conciencia,  ni  cor! 

ISABEL 

Ricart...  prou.  Deixa  que  segueixi  el  meu 
trist  camí.  Els  dos  no  podem  compèndrens 
{plorant)  Me  veus  desgraciada,  dolorida  y  en- 
cara m'atormentes  sense  pietat!  Es  just  que 
sigues  ab  mi  tant  sever,  tu,  que  fà  vint  anys 
no  vas  dubtar  en  renegar  de  l'amor  y  de  la 
vida,  per  ferte  sacerdot!... 

RICART 

(redressantse  enèrgicament) 
Và  ser  una  gran  victorià! 

ISABEL 

Potser  comprada  a  cambi  de  llàgrimes!  Tu 
vas  vence  sacrificant  altres  afectes  a  la  teva  vir- 
tut. Jo  en  totes  les  meves  culpes,  sempre  m'he 
sacrificat  sola! 

RICART 

No,  tu  vas  sacrificar  lo  més  sagrat,  la  teva 
ignoscencia,  la  dignitat,  l'honor  y  la  salvació 
de  la  teva  ànima  de  cristiana.  (Silenci  penós, 
s'aparta  alguns  passos  d'ella.) 

ISABEL 

(aixecant  el  cap,  ab  veu  trencada  y  plorant) 
Ricart...  escoltem...  es  1  última  vegada  que 
parlem.  Demà  estaré  molt  lluny  d'aquí.  May 
més  sabràs  de  mi.  Podràs  viure  tranquil  y 
oblidarme!  (ab  vacilació  angoixosa.)  Si,  Ri- 
cart... he  sigut  molt  dolenta  (Don  Ricart  cau 
sobre  una  cadira  y  s'oprimeix  el  cap  ab  les 
mans.)Però  el  meu  pecat  no  es  aquest,  la  meva 
culpa  es  haver  estimat  sincerament  a  un  home, 
que  jo  creya  m'estimava  y  a  qui  vaig  confiar- 
me  en  absolut.  Và  abandonarme.  Vaig  trobar- 
me  sola  y  vaig  lluitar  ab  les  més  terribles  ne- 
cessitats de  la  vida.  No  vaig  tenir  valor  per 
matarmel...  (inclina  el  cap  y  plora.) 

RICART 

(apenes  aixecant  el  cap  dolorosament) 
Y  encara't  vas  atrevir  a  venir  aquí! 

ISABEL 

Quan  vaig  venir  a  suplicarte  una  caritat  de 
afecte,  íeya  temps  que  havia  romput  les  inno- 
bles cadenes  que'm  lligaven!  Vaig  conèixer  la 
felicitat  de  ser  la  companya  d'un  home  honrat, 
que  va  recullirme  y  que  a  copia  de  carícies  me- 
ves y  honradesa  puríssima,  và  oblidar  el  meu 
pass'at  trist  y  desgraciat.  Vaig  tenir  una  casa  y 
Deu  me  và  concedir  l'alegria  de  ser  mare... 

RICART 

(turbal  y  enternit) 
Vas  tenir  un  fill? 

ISABEL^ 

Escoltem,  Ricart,  (després  de  les  primeres 
paraules  l'emoció  la  rendeix  y  acaba  plorant  de- 
sesperadament.) Jo  vaig  ser  per  aquell  home 
la  més  fidel  de  les  dones,  la  mes  bona;  ell 
m'estimava,  jo  aixís  ho  creya...  obligat  pel  tre- 
ball, per  la  vida  miserable  va  ausentarse  ..passà 
el  temps  y  ens  escrivíem...  després  no  vaig  te- 
nir més  noticies...  estava  altra  vegada  sola, 
abandonada.  La  misèria  y  la  fam  tornaven  a 
presentarse  com  fatidichs  espectres.  Quantes 
humiliacions,  quants  dolors  per  lograr  un 
tros  de  pà  pel  meu  fill!  Al  cap  de  poch  temps 
no  podent  resistir  tantes  privacions,  và  morir 
el  meu  pobre  Ricart!  (l'ofega  el  plor  y's  deixa 
caure  sobre  una  cadira.  Don  Ricart  al  sentir  el 
seu  nom  aixeca  el  cap  sorprès.  Ella  després  d'una 
curta  pausa  continua  parlant  y  plorant.)  Jo  vaig 
estar  molt  malalta...  al  sortir  de  1  hospital, 
vaig  creure  poderme  presentar  davant  teu. 
Malehida  sia  l'hora  que'l  cor  va  parlarme!.. 
(continua  plorant  volent  dominar  se  y  diu  en  veu 
baixa:)  M  ofego...  (cau  de  la  cadira  a  terra  que- 

dant  com  morta.  Don  Ricart  plora  ab  la  cara 
entre  les  mans.  La  llum  del  quinqué  s'ha  anat 
apagant  y  queda  l  habitació  a  les  Josques.  Pels 
vidres  del  balcó  entra  un  raig  de  lluna.  aAxxeca 
el  cap,  mira  el  Sant  Crist  com  interrogantlo  y 
poch  a  poch  el  seu  rostre  adopta  la  expresiò  atò- 
nita extraviada,  casi  extàtica  d'un  iluminat.  Ab 
un  mohiment  lent  de  cap.  sembla  qú'aproba  un 
pensament  intern  ys  gira  per  mirar  al  balcó 
iluminat  per  la  lluna.  Després,  en  veu  baixa, 
diu:) 

RICART 

Isabel...  (ella  continua  inmòvil)  Isabel,  ahont 
ets?  (s'aixeca  y  apenes  veu  qu'està  a  terra.)  Deu 
meu!  Què  tens?  (s 'agenolla  al  seu  costat,  cri- 
dantla  ansiosament)  Isabel.  Isabel!  Està  desma- 
yada!  Deu  misericordiós!  Isabel.  Isabel!  {l'ai- 
xeca y  l'asseu  en  una  cadira.) 

ISaBEL 

Què?...  (obrint  apenes  els  ulls  y  ab  veu  dè- 
bil.) 

RICART 

Isabel.  Gràcies,  Deu  meu!  No'm  veus? 
Soch  jo? 

ISABEL 

Sí.  Però  ahont  estich? 

RICART 

(ab  ajecie  infinit) 
Estàs  al  costat  del  teu  germà,  del  teu  pobre 
germà,   tant  culpable  com   tu;  en  els  brassos 
del  sacerdot,  que  ha  escoltat  Ja  teva  confessió 
y  t'ha  perdonat! 

ISABEL 

Ay,  Ricart!  El  meu  cap! 

RICART 

Aixecat...  vina...  obrirem  el  balcó...  l'airet 
sentarà  bè. 

ISABEL 

(aixecanise  apoyada  en  ell) 
Si,  l'aire...  un  xich  d'aire.  (Se  dirigeixen  els 
dos  al  balcó  que  obren;  un  raig  de  llum  entra  en 
Ihabitació   iluminantlo.    Suspirant   projonda- 
menl.)  Ay!  Quin  consol! 

RICART 

Sí,  l'aire  ens  reconforta  (pausa,  indicantli 
ab  la  mà  un  punt  llunya  a  l'esquerra.)  Mira, 
Isabel.  Veus  cap  allà  a  1  horitzó,  unes  ombres 
inmenses  de  color  negra,  que  semblen  les  ones 
tranquiles  del  mar  després  d'una  tempesta? 

ISABEL 

(assombrada  y  somrient) 
Les  montanyes? 

RICART 

(èn  veu  baixa  y  ab  gran  intensitat,  com  inspirat) 
Sí,  les  montanyes  tranquiles  y  silencioses, 
ahont  l'aire  es  més  pur  perquè  el  cel  està  més 
aprop...  no  ho  pots  veure,  però  allà,  en  aque- 
lles altures,  dormen  molts  poblets  de  cases 
blanques  y  cada  un  d'aquets  pobles  tè  la  seva 
modesta  iglesia,  que'Is  dematins  de  festa,  llen- 
sa  als  quatre  vents  l'alegre  repiqueig  de  les 
campanes,  com  un  cant  de  victorià  (mirantla 
fixament  y  ab  fè  grandíssima.)  Isabel,  vols  ve- 
nir ab  mi?  Vols  acompanyarme  allà  dalt  de 
les  montanyes? 

ISABEL 

(Ab  entonació  de  desitg  vivíssim  somrient  y 
juntant  les  mans.)  Ay  Ricart,  si  això  fòs  possi- 
ble! 

RICART 

Y  per  què  no?  Si  jo  ho  demano... 

ISABEL 

Y  tu  ho  vols,  Ricart?  Me  vols  al  teu  costat? 
No'm  desprecies? 


A.  DUTTI 


RICART 

Jo  despreciarte?  No,  Isabel.  Te  perdono  y 
t'amparo  ab  tot  el  cor.  Els  dos  junts,  germana 
meva!  Allà  dalt,  en  milg  dels  boscos  verges, 
trobarem  la  tranquilitat  que'ns  falta  y  apen- 
drem  junts,  lo  que  may  hem  sabut.  Sacrifi- 
carnos!  Es  l'unica  redempció  y  l'única  veritat! 
(Isabel  apoya  el  cap  en  el  pit  de  Ricart  y  aquest 
l  abrassa.  Permaneixcn  aixís  en  grupu,  l'home 
negre  com  una  ombra;  ella  blanca  com  unjan- 
tasma  y  els  dos  iluminats  per  la  lluna.) 


TELO 

